
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 821 

2 Ιουλίου 2002 


ΑΠΟΦΑΣΕΙ Σ 

Αριθ. ΔΙ/Γ/οικ. 9549 

Προσαρμογή Καταστατικού της Ανώνυμης Εταιρείας 
«ΕΚΟ - ΕΛΛΑ ΑΝΩΝΥΜΗ ΒΙΟΜΗΧΑΝΙΚΗ ΚΑΙ ΕΜΠΟΡΙ¬ 
ΚΗ ΕΤΑΙΡΙΑ ΠΕΤΡΕΛΑΙΟΕΙΔΩΝ (ΕΚΟ-ΕΛΔΑ ΑΒΕΕ ) 
στο Ν.2593/98». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΝΑΠΤΥΞΗΣ 

Έχοντας υπόψη: 

1. Τις διατάξεις των άρθρων 1 παρ.1 και 2 παρ.1 του Ν. 
2414/1996 «Εκσυγχρονισμός των Δημοσίων Επιχειρήσε¬ 
ων και Οργανισμών και άλλες διατάξεις» (ΦΕΚ 135/Α/ 
25.6.1996), όπως αντικαταστάθηκε από τη διάταξη του 
άρθρου 21 του Ν. 2733/1999 (ΦΕΚ 155/Α/30.1.199) καθώς 
και τις διατάξεις του άρθρου 22 του νόμου 2733/1999. 

2. Τις διατάξεις του Ν. 2593/1998 «Αναδιοργάνωση της 
Δημόσιας Επιχείρησης Πετρελαίου (ΔΕΠ ΑΕ) και των θυ¬ 
γατρικών της εταιρειών, καταστατικό αυτής και άλλες 
διατάξεις» (ΦΕΚ 59/Α/1998). 

3. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ 137/ Α/1985). 

4. Τις διατάξεις του Π.Δ. 27/1996 «Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης» (ΦΕΚ 
19/Α/1996). 

5. Την Απόφαση της έκτακτης γενικής συνέλευσης του 
Διοικητικού Συμβουλίου της «ΕΚΟ-ΕΛΔΑ ΑΝΩΝΥΜΗ ΒΙΟ¬ 
ΜΗΧΑΝΙΚΗ ΚΑΙ ΕΜΠΟΡΙΚΗ ΕΤΑΙΡΙΑ ΠΕΤΡΕΛΑΙΟΕΙ- 
ΔΩΝ»της 19.12.2000, με την οποία εγκρίνεται η τροπο¬ 
ποίηση του Καταστατικού της εταιρίας αυτής και η προ¬ 
σαρμογή του, κωδικοποιημένου στο σύνολό του, στις 
διατάξεις του Ν. 2593/1998. 

6. Τα έγγραφο της 8.1.2001 και 6.3.2002 της Γραμμα¬ 
τείας του Δ.Σ. της «ΕΚΟ-ΕΛΔΑ Α.Β.Ε.Ε.» προς το Υπουρ¬ 
γείο Ανάπτυξης. 

7. Το γεγονός ότι η απόφαση αυτή δεν προκαλεί δαπά¬ 
νη στον Κρατικό Προϋπολογισμό, αποφασίζουμε: 

Την έγκριση της προσαρμογής του καταστατικού της 
Ανώνυμης Εταιρείας με την επωνυμία «ΕΚΟ - ΕΛΔΑ ΑΝΩ¬ 


ΝΥΜΗ ΒΙΟΜΗΧΑΝΙΚΗ ΚΑΙ ΕΜΠΟΡΙΚΗ ΕΤΑΙΡΙΑ ΠΕΤΡΕ¬ 
ΛΑΙΟΕΙΔΩΝ (ΕΚΟ-ΕΛΔΑ Α.Β.Ε.Ε.)» στις διατάξεις του Ν. 
2593/1998, το οποίο έχει ως εξής: 

ΚΑΤΑΣΤΑΤΙΚΟ 

ΚΕΦΑΛΑΙΟ Α’ 

ΣΥΣΤΑΣΗ, ΕΠΩΝΥΜΙΑ, ΕΔΡΑ, ΣΚΟΠΟΣ 
ΚΑΙ ΔΙΑΡΚΕΙΑ ΤΗΣ ΕΤΑΙΡΙΑΣ 

Άρθρο 1 

ΣΥΣΤΑΣΗ - ΕΠΩΝΥΜΙΑ 

1. Η επωνυμία της Εταιρείας είναι «ΕΚΟ - ΕΛΔΑ ΑΝΩΝΥ¬ 
ΜΗ ΒΙΟΜΗΧΑΝΙΚΗ ΚΑΙ ΕΜΠΟΡΙΚΗ ΕΤΑΙΡΙΑ ΠΕΤΡΕΛΑΙΟ¬ 
ΕΙΔΩΝ» και ο διακριτικόςτης τίτλος «ΕΚΟ -ΕΛΔΑ Α.Β.Ε.Ε.». 

2. Για τις σχέσεις της Εταιρείας με την αλλοδαπή η επω¬ 
νυμία και ο διακριτικός τίτλος αυτής θα χρησιμοποιείται 
στην επιθυμητή ξένη γλώσσα σε πιστή μετάφραση ή με 
λατινικούς χαρακτήρες. 

Άρθρο 2 
ΕΔΡΑ 

1. Έδρα της Εταιρείας ορίζεται ο Δήμος Αθηναίων. 

2. Υποκαταστήματα, πρακτορεία ή γραφεία αντιπροσώ¬ 
πων της Εταιρείας μπορούν να ιδρυθούν και σε άλλες πό¬ 
λεις του εσωτερικού ή εξωτερικού ή να καταργηθούν τα 
τυχόν υπάρχοντα, με απόφαση του Διοικητικού Συμβου¬ 
λίου που θα καθορίζει τους ιδιαίτερους όρους εγκατά¬ 
στασης και λειτουργίας τους, καθώς και την έκταση της 
δικαιοδοσίας τους. 

Άρθρο 3 

ΣΚΟΠΟΣ 

1. Σκοπός της Εταιρείας είναι: 

α) Η εμπορία σε ολόκληρη την Ελληνική Επικράτεια πε¬ 
τρελαιοειδών προϊόντων, ο ανεφοδιασμός πρατηρίων 
καυσίμων, βιομηχανικών-βιοτεχνικών συγκροτημάτων, 
οικιών και παντός Φυσικού ή Νομικού Προσώπου, Δημο¬ 
σίου και Ιδιωτικού Δικαίου, 

β) η εμπορία σε ολόκληρη την Ελληνική Επικράτεια και 
στο Εξωτερικό πετρελαιοειδών προϊόντων ανεφοδια¬ 
σμού πλοίων και αεροσκαφών τα οποία, σύμφωνα με την 

ισχύουσα νομοθεσία, υπάγονται σε ιδιαίτερη μεταχείρι¬ 
ση, 

γ) η βιομηχανική επεξεργασία, αποθήκευση και εμφιά- 
λωση υγραερίων και η εμπορία αυτών, 
δ) η ανάμειξη και συσκευασία ορυκτελαίων, ως και η 
εμπορία αυτών, 

ε) κάθε άλλη δραστηριότητα που είναι παρακολουθη- 
ματική ή επιβοηθητική των ανωτέρω σκοπών, όπως η με¬ 
ταφορά των πετρελαιοειδών προϊόντων και η εναποθή- 
κευση και η διαχείριση αυτών σε εγκαταστάσεις και δεξα¬ 
μενές ιδιόκτητες ή μισθωμένες, 
στ) η άσκηση δραστηριότητας εμπορικού αντιπροσώ¬ 
που, πράκτορα ή γενικού παραγγελιοδόχου οποιωνδήπο- 
τε οίκων του εξωτερικού ή του εσωτερικού για οποιαδή¬ 
ποτε συναφή προϊόντα, αγαθά και υπηρεσίες, 
ζ) η εκμετάλλευση με οποιοδήποτε τρόπο σημάτων και 
διπλωμάτων ευρεσιτεχνιών, τρόπων κατασκευής, σχε¬ 
δίων κλπ., συναφών προς το σκοπό της εταιρίας, 
η) η παροχή κάθε είδους διοικητικής, νομικής, οικονο¬ 
μοτεχνικής, οργανωτικής και λειτουργικής πληροφόρη¬ 
σης, υποστήριξης και εξυπηρέτησης σε επιχειρήσεις, οι¬ 
κονομικούς φορείς ή νομικά πρόσωπα κάθε είδους, αλλά 
και σε φυσικά πρόσωπα ή Οργανισμούς στην Ελλάδα και 
στο Εξωτερικό, 

θ) οποιαδήποτε δραστηριότητα την οποία η Εταιρία θα 
θεωρήσει ότι είναι συμπληρωματική ή εξυπηρετεί τους 
σκοπούς των παραπάνω δραστηριοτήτων της, και γενι¬ 
κώς, η ανάληψη κάθε πράξεως και κάθε έργου το οποίο 
αμέσως ή εμμέσως είναι απαραίτητο για την εξυπηρέτη¬ 
ση των γενικών σκοπών της Εταιρείας. 

Προς επιδίωξη των σκοπών της η Εταιρεία δύναται: 
ί) να συνεργάζεται με οποιαδήποτε φυσικά ή/και νομικά 
πρόσωπα καθ’ οιονδήποτε τρόπο 
ϋ) να συμμετέχει σε υφιστάμενες ή ιδρυθησόμενες Ελ¬ 
ληνικές ή αλλοδαπές επιχειρήσεις οιασδήποτε νομικής 
μορφής, οι οποίες επιδιώκουν τους αυτούς, ή παρεμφε¬ 
ρείς σκοπούς 

ίϋ) να ιδρύει, να συγχωνεύεται ή να απορροφά άλλη συ¬ 
ναφή επιχείρηση ατομική ή εταιρική, οιουδήποτε εταιρι¬ 
κού τύπου. 

Με τροποποίηση του καταστατικού επιτρέπεται η διεύ¬ 
ρυνση ή η μεταβολή του σκοπού της εταιρίας. 

2. Η άσκηση της δραστηριότητας της εταιρείας μέσα 
στα όρια των σκοπών της που καθορίζονται στην προη¬ 
γούμενη παράγραφο 1, ενεργείται με αποφάσεις του Δι¬ 
οικητικού Συμβουλίου της. 

Άρθρο 4 
ΔΙΑΡΚΕΙΑ 

Η διάρκεια της Εταιρείας ορίζεται μέχρι την 31η Δεκεμ¬ 
βρίου του έτους 2100. Η διάρκεια της Εταιρείας δύναται 
να παραταθεί με απόφαση της Γ ενικής Συνέλευσης των 
Μετόχων. 


ΚΕΦΑΛΑΙΟ Β' 

ΜΕΤΟΧΙΚΟ ΚΕΦΑΛΑΙΟ - ΜΕΤΟΧΟΙ - ΜΕΤΟΧΕΣ 
Άρθρο 5 

ΜΕΤΟΧΙΚΟ ΚΕΦΑΛΑΙΟ 

1. α) Με το αρχικό Καταστατικό της Εταιρείας το Μετο¬ 
χικό Κεφάλαιό της ορίσθηκε σε δραχμές είκοσι εκατομ¬ 
μύρια (20.000.000), διαιρεμένο σε δύο χιλιάδες (2.000) 
ονομαστικές μετοχές, ονομαστικής αξίας δραχμών δέκα 
χιλιάδων (10.000) η κάθε μία. Το Μετοχικό αυτό Κεφάλαιο 
καταβλήθηκε από τους ιδρυτές της Εταιρείας, ως ορίζει 
το άρθρο 40 του παρόντος. 

β) Κατόπιν, με την από 26.3.1998 απόφαση της Έκτα¬ 
κτης Γ ενικής Συνέλευσηςτων Μετόχωντης Εταιρείας, το 
Μετοχικό Κεφάλαιο της Εταιρείας αυξήθηκε κατά δραχ¬ 
μές δέκα οκτώ δισεκατομμύρια εξακόσια εξήντα ένα 
εκατομμύρια επτακόσιες χιλιάδες (18.661.700.000) με 
την έκδοση ενός εκατομμυρίου οκτακόσιων εξήντα εξ χι¬ 
λιάδων εκατόν εβδομήντα (1.866.170) ονομαστικών με¬ 
τοχών, ονομαστικής αξίας δραχμών δέκα χιλιάδων 
(10.000) η κάθε μία. Η αύξηση αυτή καλύφθηκε (α) κατά 
ποσό δραχμών οκτώ δισεκατομμυρίων τριακοσίων πενή¬ 
ντα εκατομμυρίων (8.350.000.000) που αντιστοιχεί σε 
οκτακόσιες τριάντα πέντε χιλιάδες (835.000) ονομαστι¬ 
κές μετοχές, ονομαστικής αξίας δρχ. δέκα χιλιάδων 
(10.000) η κάθε μία, με την εισφορά του συνόλου της πε¬ 
ριουσίας (στοιχείων του ενεργητικού και παθητικού) της 
εδρεύουσας στο Δήμο Αθηναίων εταιρί-ας με την επωνυ¬ 
μία «ΕΛΔΑ-Διεθνής Εμπορική Ανώνυμος Εταιρεία Πετρε¬ 
λαιοειδών Προϊόντων Α.Ε.» λόγω συγχωνεύσεώς της 
στην εταιρεία με απορρόφηση, σύμφωνα με το άρθρο 
δεύτερο του Ν. 2593/1998 και (β) κατά ποσό δραχμών δέ¬ 
κα δισεκατομμυρίων τριακοσίων ένδεκα εκατομμυρίων 
επτακοσίων χιλιάδων (10.311.700.000) που αντιστοιχεί 
σε ένα εκατομμύριο τριάντα μία χιλιάδες εκατόν εβδομή¬ 
ντα (1.031.170) ονομαστικές μετοχές, ονομαστικής 
αξίας δραχμών δέκα χιλιάδων (10.000) η κάθε μία, με την 
εισφορά των στοιχείων του ενεργητικού και παθητικού 
της διασπασθείσης εταιρίας με την επωνυμία «Ελληνικά 
Καύσιμα-Ορυκτέλαια Ανώνυμος Βιομηχανική και Εμπο¬ 
ρική Εταιρία»με έδρα το Δήμο Αθηναίων, τα οποία κατά 
τη σύμβαση διάσπασης, δεν μεταφέρθηκαν στην άλλη 
επωφελούμενη εταιρία με την επωνυμία «ΕΚΟΈλληνικά 
Διυλιστήρια και Χημικά Μακεδονίας ΑΒΕΕ», με έδρα το 
Δήμο Αθηναίων, σύμφωνα με το άρθρο τρίτο του Ν. 
2593/1998. 

γ) Κατόπιν, με την από 26.11.1998 απόφαση της Έκτα¬ 
κτης Γ ενικής Συνέλευσης των Μετόχων της Εταιρείας, το 
Μετοχικό Κεφάλαιο της Εταιρείας αυξήθηκε κατά δραχ¬ 
μές έντεκα δισεκατομμύρια (11.000.000.000) που θα κα¬ 
ταβληθούν με μετρητά από τη μόνη Μέτοχο “ΕΛΛΗΝΙΚΑ 
ΠΕΤΡΕΛΑΙΑ Α.Ε.”, με την έκδοση ενός εκατομμυρίου εκα¬ 
τό χιλιάδων (1.100.000) νέων ονομαστικών μετοχών, ονο¬ 
μαστικής αξίας δραχμών δέκα χιλιάδων (10.000) η κάθε 
μία που θα αναληφθούν από τη μόνη μέτοχο “ΕΛΛΗΝΙΚΑ 
ΠΕΤΡΕΛΑΙΑ Α.Ε.”. 

Κατά τον τρόπο αυτό το Μετοχικό Κεφάλαιο της Εται¬ 
ρείας ανέρχεται σε δραχμές είκοσι εννέα δισεκατομμύρια 
εξακόσια ογδόντα ένα εκατομμύρια επτακόσιες χιλιάδες 

(29.681.700.000) και είναι διαιρεμένο σε δύο εκατομμύ¬ 
ρια εννιακόσιες εξήντα οκτώ χιλιάδες εκατόν εβδομήντα 
(2.968.170) ονομαστικές μετοχές, ονομαστικής αξίας 
δραχμών δέκα χιλιάδων (10.000) η κάθε μία. 

2. α) Μετηνεπιφύλαξητωνδιατάξεωντηςπαραγράφου 
4τουπαρόντος άρθρου, κατά τη διάρκεια της πρώτης πε¬ 
νταετίας από τη σύσταση της Εταιρείας, το Διοικητικό 
Συμβούλιο έχει το δικαίωμα με απόφασή του που λαμβά- 
νεται με πλειοψηφίατων δύο τρίτων (2/3) τουλάχιστοντου 
συνόλου των μελών του: 

(α.α) νααυξάνειτο μετοχικό κεφάλαιο μερικάή ολικά με 
την έκδοση νέων μετοχών, για ποσό που δεν μπορεί να 
υπερβείτο αρχικό μετοχικό κεφάλαιο, 

(α.β) να εκδίδει ομολογιακό δάνειο με την έκδοση ομο¬ 
λογιών μετατρέψιμων σε μετοχές, για ποσό που δεν μπο¬ 
ρεί να υπερβείτο μισότου καταβεβλημένου μετοχικού κε¬ 
φαλαίου. Στην περίπτωση αυτή εφαρμόζονται οι διατά¬ 
ξεις των παραγράφων 2 και 3 του άρθρου 3α του Κ.Ν. 
2190/1920. 

β) Οι πιο πάνω εξουσίες μπορούν να εκχωρούνται στο Δι¬ 
οικητικό Συμβούλιο και με απόφαση της Γενικής Συνέλευ¬ 
σης, η οποία υπόκειται στις διατυπώσεις δημοσιότητας 
του άρθρου 7βτου Κ.Ν. 2190/1920. Στην περίπτωση αυτή, 
το μεν μετοχικό κεφάλαιο μπορεί να αυξάνεται μέχρι το 
ποσό του κεφαλαίου που είναι καταβεβλημένο κατά την 
ημερομηνία που χορηγήθηκε στο Διοικητικό Συμβούλιο η 
εν λόγω εξουσία, το δε ύψος του ομολογιακού δανείου, 
δεν μπορεί να υπερβαίνει το μισότου καταβεβλημένου με¬ 
τοχικού κεφαλαίου κατά την ίδια ημερομηνία. 

γ) Οι πιο πάνω εξουσίες του Διοικητικού Συμβουλίου 
μπορούν να ανανεώνονται από τη Γ ενική Συνέλευση για 
χρονικό διάστημα που δεν υπερβαίνει την πενταετία για 
κάθε ανανέωση και η ισχύς τους αρχίζει μετά τη λήξη της 
κάθε πενταετίας. Η απόφαση αυτή της Γενικής Συνέλευ¬ 
σης υπόκειται στις διατυπώσεις δημοσιότητας του άρ¬ 
θρου 7βτουΝ. 2190/1920. 

3. Με την επιφύλαξη των διατάξεων της παραγράφου 4 
του παρόντος άρθρου, κατά τη διάρκεια της πρώτης πε¬ 
νταετίας από τη σύσταση της Εταιείας, η Γ ενική Συνέλευ¬ 
ση έχει το δικαίωμα με απόφασή της, που λαμβάνεται 
σύμφωνα με τις διατάξεις των άρθρων 29 παρ. 1 και 2 και 
31 παρ. 1 του Ν. 2190/1920, νααυξάνειτο μετοχικό κεφά¬ 
λαιο, μερικά ή ολικά με την έκδοση νέων μετοχών, συνο¬ 
λικά μέχρι το πενταπλάσιο του αρχικού μετοχικού κεφα¬ 
λαίου. 

4. Κατ’ εξαίρεση των διατάξεων των προηγουμένων πα¬ 
ραγράφων 2 και 3, όταν τα αποθεματικά της Εταιρείας 
υπερβαίνουν το ένα τέταρτο (1/4) του καταβεβλημένου 
μετοχικού κεφαλαίου, για την αύξηση αυτού απαιτείται 
απόφαση της Γενικής Συνέλευσης, λαμβανόμενη σύμφω¬ 
να με τις διατάξεις του άρθρου 15 του παρόντος κατα¬ 
στατικού και ανάλογη τροποποίηση του σχετικού με το 
μετοχικό κεφάλαιο άρθρου του καταστατικού. 

5. Οι σύμφωνα με τις παραγράφους 2 και 3 του άρθρου 
αυτού αποφασιζόμενες αυξήσειςτου κεφαλαίου δεν απο¬ 
τελούν τροποποίηση του καταστατικού αυτού. 

6. Η αρμοδιότητα του Διοικητικού Συμβουλίου να αυξά¬ 
νει το μετοχικό κεφάλαιο, σύμφωνα μετην παράγραφο 2 
μπορεί να ασκηθεί παράλληλα με αυτήν της Γ ενικής Συ¬ 
νέλευσης κατά την παράγραφο 3 του παρόντος άρθρου. 


7. Η απόφαση του αρμοδίου οργάνου της Εταιρείας για 
αύξηση του μετοχικού κεφαλαίου ή έκδοση ομολογιακού 
δανείου πρέπει να αναφέρει τουλάχιστον το ποσό της αύ¬ 
ξησης του κεφαλαίου ή το ύψος του ομολογιακού δανεί¬ 
ου, τον τρόπο κάλυψής τους, τον αριθμό και το είδος των 
μετοχών ή των ομολογιών που θα εκδοθούν, την ονομα¬ 
στική αξία και την τιμή διάθεσης αυτών και την προθεσμία 
κάλυψης. 

8. Αν η κάλυψη του ποσού της αύξησης του μετοχικού 
κεφαλαίου δεν είναι πλήρης, το μετοχικό κεφάλαιο αυξά¬ 
νεται μέχρι το ποσό της κάλυψης, μόνον εφόσον στην 
απόφαση για αύξηση προβλέπεται ρητά αυτή η δυνατό¬ 
τητα. Με ποινή την ακυρότητα της πιο πάνω αύξησης, 
πρέπει να ακολουθήσει, μέσα σε δύο μήνες από την πι¬ 
στοποίηση που προβλέπεται στο άρθρο 11 του Κ.Ν. 
2190/1920, απόφαση γιατροποποίησητου καταστατικού, 
από την οποία να φαίνεται το ποσό της αύξησης του με¬ 
τοχικού κεφαλαίου που καλύφθηκε. Τούτο δεν έχει εφαρ¬ 
μογή στην αύξηση που αποφασίζεται σύμφωνα με τις 
παρ. 2 και 3 του παρόντος. 

9. Η Γ ενική Συνέλευση έχει το δικαίωμα με απόφασή 
της που λαμβάνεται σύμφωνα με τις διατάξεις των άρ¬ 
θρων 29 παρ. 1 και 31 παρ. 1 του Κ.Ν. 2190/1920, όπως 
ισχύει και του άρθρου 14 του παρόντος, να προβαίνει, 
κατά τις διατάξεις του άρθρου 15α του ίδιου Νό-μου, 
στην ολική ή μερική απόσβεση του μετοχικού κεφαλαί¬ 
ου της εταιρίας. Η απόσβεση αυτή δεν αποτελεί μείωση 
του μετοχικού κεφαλαίου. Η απόφαση της Γενικής Συ- 
νέλευ-σης για απόσβεση υποβάλλεται στις διατυπώ¬ 
σεις δημοσιότητας του άρθρου 7β του Κ.Ν. 2190/1920 
όπως ισχύει. 

10. α) Μέσα στο πρώτο δίμηνο από τη σύσταση της Ανώ¬ 
νυμης Εταιρείας, το Διοικητικό Συμβούλιο υποχρεούται 
να συνέλθει σε ειδική συνεδρίαση με μοναδικό θέμα ημε¬ 
ρήσιας διάταξης την πιστοποίηση καταβολής ή μη του 
από το καταστατικό οριζομένου αρχικού μετοχικού κεφα¬ 
λαίου. 

(β) Σε κάθε περίπτωση αύξησης του μετοχικού κεφα¬ 
λαίου η κατά τα ανωτέρω πιστοποίηση της καταβολής ή 
μη αυτού από το Διοικητικό Συμβούλιο πρέπει να γίνεται 
εντός προθεσμίας δύο (2) μηνών από την ορισθείσα προ¬ 
θεσμία καταβολής του ποσού της αύξησης. 

(γ) Η προθεσμία καταβολής της αύξησης του κεφαλαί¬ 
ου δεν μπορεί να ορισθεί μικρότερη του ενός (1) μηνός 
και μεγαλύτερη των τεσσάρων (4) μηνών από την ημέρα 
λήψης της σχετικής απόφασης από το αρμόδιο όργανο 
της Εταιρείας. 

(δ) Στην περίπτωση που η αύξηση του μετοχικού κεφα¬ 
λαίου συνοδεύεται με ανάλογη τροποποίηση του σχετι¬ 
κού περί κεφαλαίου άρθρου του καταστατικού, η προθε¬ 
σμία καταβολής της αύξησης του κεφαλαίου αρχίζει από 
την ημέρα λήψης της σχετικής απόφασης από τη Γ ενική 
Συνέλευση των μετόχων, δυναμένη να παραταθεί από το 
Διοικητικό Συμβούλιο για έναν (1) ακόμη μήνα. 

(ε) Μέσα σε είκοσι (20) ημέρες από τη λήξη της προθε¬ 
σμίας των παραγράφων (α) και (β) της παραγράφου αυ¬ 
τής, η Εταιρεία υποχρεούται να υποβάλει στην αρμόδια 
Εποπτεύουσα Αρχή αντίγραφο του σχετικού πρακτικού 
συνεδρίασης του Διοικητικού Συμβουλίου. Αν παρέλθει 
άπρακτη η προθεσμία αυτή, στην περίπτωση καταβολής 

αρχικού κεφαλαίου έχουν εφαρμογή οι διατάξεις του άρ¬ 
θρου 48παρ.1 εδ.ατου ΚΝ. 2190/1920 και στην περίπτω¬ 
ση αύξησης του κεφαλαίου ανακαλείται η σχετική εγκρι¬ 
τική απόφαση τροποποίησης του καταστατικού. 

(στ) Η καταβολή των μετρητών για κάλυψη του αρχικού 
μετοχικού κεφαλαίου ή τυχόν αυξήσεων αυτού, καθώς 
και οι καταθέσεις μετόχων με προορισμό τη μελλοντική 
αύξηση του μετοχικού κεφαλαίου, θα πραγματοποιείται 
υποχρεωτικά με κατάθεση σε λογαριασμό επ’ ονόματι 
της Εταιρείας που θα τηρείται σε οποιαδήποτε τράπεζα 
που λειτουργεί νόμιμα στην Ελλάδα. 

11. Σε περίπτωση μείωσης του μετοχικού κεφαλαίου, η 
πρόσκληση για τη σύγκληση της Γενικής Συνέλευσης και 
η σχετική απόφαση της Γ ενικής Συνέλευσης πρέπει, με 
ποινή ακυρότητας, να ορίζειτο σκοπό της μείωσης καθώς 
και τον τρόπο πραγματοποίησής της. Η απόφαση αυτή 
πρέπει να συνοδεύεται από έκθεση ορκωτού ελεγκτή, 
στην οποία να βεβαιώνεται η δυνατότητα της Εταιρείας 
να ικανοποιήσει τους δανειστές της, εκτός αν η α-πόφα- 
ση για τη μείωση προβλέπει την ταυτόχρονη, ισόποση 
τουλάχιστον, αύξηση του κεφαλαίου με ολική καταβολή 
του ποσού αυτής ή η μείωση του κεφαλαίου γίνεται προς 
συμψηφισμό ζημιών ή επιβάλλεται από το Νόμο. Η αρμό¬ 
δια Εποπτεύουσα Αρχή δεν εγκρίνειτην απόφαση για μεί¬ 
ωση, αν θεωρεί, με βάση την έκθεση του ορκωτού ελε¬ 
γκτή, ότι μετά τη μείωση δεν απομένουν ικανές εγγυήσεις 
για την ικανοποίηση των δανειστών. 

12. Σε περίπτωση εκδόσεως μετοχών σε τιμή πάνω από 
το άρτιο, η διαφορά μεταξύ της ονομαστικής αξίας των 
μετοχών και της τιμής εκδόσεώς τους μεταφέρεται σε ει¬ 
δικό αποθεματικό κεφάλαιο από την έκδοση μετοχών πά¬ 
νω από το άρτιο, που δεν μπορεί να διατεθεί για πληρωμή 
μερισμάτων ή ποσοστών. 

Άρθρο 6 
ΜΕΤΟΧΕΣ 

1. Οι μετοχές της Εταιρείας είναι ονομαστικές και η με¬ 
ταβίβασή τους γίνεται σύμφωνα με τις ειδικότερες διατά¬ 
ξεις του άρθρου 8β του Κ.Ν. 2190/1920 και του Ν. 
2459/97. 

2. Οι ονομαστικές μετοχές μπορούν να μετατραπούν σε 
ανώνυμες και αντίστροφα, με απόφαση της Γ ενικής Συνέ¬ 
λευσης που λαμβάνεται με την απαρτία και πλειοψηφία 
του άρθρου 14 του παρόντος. 

3. Η ιδιότητα του μετόχου της Εταιρείας συνεπάγεται 
αυτοδίκαια την εκ μέρους του πλήρη και ανεπιφύλακτη 
αποδοχή των όρων και διατάξεων του καταστατικού, κα¬ 
θώς καιτων νόμιμων αποφάσεωντης Γ ενικής Συνέλευσης 
και του Διοικητικού Συμβουλίου, εφόσον ενεργούν στα 
όρια της νόμιμης αρμοδιότητάς τους. 

4. Οι τίτλοι των μετοχών της Εταιρείας είναι αριθμημέ- 
νοι και φέρουν την ημερομηνία έκδοσής τους, το όνομα 
και τα λοιπά στοιχεία του κατόχου αυτών, καθώς και τη 
σφραγίδα της Εταιρείας και υπογράφονται από τον Πρό¬ 
εδρο του Διοικητικού Συμβουλίου και ένα μέλος του ορι¬ 
ζόμενο από αυτό. Οι τίτλοι των μετοχών μπορούν να εν¬ 
σωματώνουν μία ή περισσότερες μετοχές. Τα λοιπά σχε¬ 
τικά με την έκδοση των μετοχών κανονίζονται από το 
Διοικητικό Συμβούλιο. Η Εταιρία μπορεί με απόφαση του 


Διοικητικού Συμβουλίου να προβεί στην έκδοση προσω¬ 
ρινών τίτλων μετοχών. Οι προσωρινοί τίτλοι φέρουν τα 
αναγραφόμενα στο προηγούμενο εδάφιο της παραγρά¬ 
φου αυτής στοιχεία και αντικαθίστανται με οριστικούς τίτ¬ 
λους μόλις αυτοί εκδοθούν. 

5. Απαγορεύεται στην Εταιρία η απόκτηση δικώντης με¬ 
τοχών, είτε από αυτήν την ίδια, είτε από πρόσωπο που 
ενεργεί στο όνομά του, αλλά για λογαριασμό της εκτός 
από τις περιπτώσεις που η απόκτηση πραγματοποιήθηκε: 

α) Με σκοπό την μείωση του κεφαλαίου η οποία αποφα- 
σίζεται από την Γ ενική Συνέλευση σύμφωνα με τις διατά¬ 
ξεις του παρόντος και του ΚΝ 2190/1920. 

β) Μετά από καθολική μεταβίβαση περιουσίας. 

γ) Όταν οι μετοχές έχουν αποπληρωθεί ολοσχερώς και 
προέρχονται από αναγκαστική εκτέλεση που έγινε για την 
πληρωμή απαιτήσεων της ίδιας της Εταιρείας. 

δ) Από χαριστική αιτία εφόσον έχουν αποπληρωθεί ολο- 
σχερώς. 

ε) Με σκοπό τη διανομή των μετοχών στο προσωπικό 
της Εταιρείας ή στο προσωπικό της εταιρείας που είναι 
συνδεδεμένη με αυτή. 

6. Στις περιπτώσεις (α) και (β) της προηγούμενης παρα¬ 
γράφου οι μετοχές που αποκτώνται, πρέπει να ακυρώνο¬ 
νται αμέσως, στις δε (γ) και (δ) περιπτώσεις να πωλούνται 
στο βραχύτερο χρονικό διάστημα που δεν μπορεί να 
υπερβαίνει το ένα (1) έτος. Αν περάσει άπρακτη αυτή η 
προθεσμία, οι μετοχές πρέπει να ακυρώνονται αμέσως. Η 
διανομή των μετοχών της περιπτώσεως (ε) της παραγρά¬ 
φου 5 του παρόντος άρθρου πρέπει να πραγματοποιείται 
μέσα σε προθεσμία δώδεκα (12) μηνών από την απόκτη¬ 
σή τους, μετά την πάροδο της οποίας οι μετοχές πρέπει 
να πωλούνται στο συντομότερο δυνατόν χρονικό διάστη¬ 
μα που δεν μπορεί να υπερβαίνει το ένα (1) έτος. Αν πε¬ 
ράσει άπρακτη αυτή η προθεσμία οι μετοχές πρέπει να 
ακυρώνονται αμέσως. Η απόκτηση μετοχών αυτής της 
περίπτωσης γίνεται με τις εξής προϋποθέσεις: 

α) εφόσον η ονομαστική αξία των μετοχών αυτών, μαζί 
με την ονομαστική αξία τυχόν μετοχών των προηγουμέ¬ 
νων περιπτώσεων (α έως δ) δεν υπερβαίνει το ένα δέκατο 
(1/10) του μετοχικού κεφαλαίου, 

β) εφόσον δεν θα έχουν ως αποτέλεσμα την μείωση του 
συνόλου των ιδίων κεφαλαίων της Εταιρείας, όπως προσ¬ 
διορίζονται στο υπόδειγμα ισολογισμού που προβλέπεται 
από το άρθρο 42γ, του Κ.Ν. 2190/20, κάτω από το ποσό 
που προβλέπει η παρ. 1 του άρ-θρου 44ατου Κ. Ν. 2190/20 
και 

γ) εφόσον πρόκειται για μετοχές πλήρως εξοφλημένες. 

7. Οι μετοχές που ανήκουν στην Εταιρεία υπολογίζονται 
για τον σχηματισμό απαρτίας, δεν έχουν όμως δικαίωμα 
ψήφου στην Γ ενική Συνέλευση. 

8. α) Απαγορεύεται στην Εταιρεία να λαμβάνει μετοχές 
της ίδιας, καθώς και μετοχές θυγατρικής της εταιρείας 
ως ενέχυρο προς εξασφάλιση δανείων χορηγουμένων 
από αυτή ή προς εξασφάλιση άλλων απαιτήσεώντης. 

β) Θυγατρικές ανώνυμες εταιρείες, κατά την έννοια του 
Νόμου, δεν έχουντο δικαίωμα να επενδύσουν ούτε μέρος 
του μετοχικού τους κεφαλαίου σε μετοχές της μητρικής 
εταιρείας. 

9. Η μεταβίβαση των μετοχών της Εταιρείας είναι ελεύ¬ 
θερη. 

Άρθρο 7 
ΜΕΤΟΧΟΙ 

1. Οι μέτοχοι ασκούντο δικαιώματάτους σε σχέση με τη 
διοίκηση της Εταιρείας μόνο μέσα από τη Γενική Συνέ¬ 
λευση. 

2. Κάθε μετοχή παρέχει δικαίωμα μίας ψήφου στη Γενι¬ 
κή Συνέλευση. 

3. Το τμήμα του μετοχικού κεφαλαίου που εκπροσωπεί¬ 
ται με την μετοχή είναι αδιαίρετο. Η Εταιρεία αναγνωρίζει 
ένα και μόνο κύριο κάθε μετοχής. Οι αδιαιρέτως συγκύρι¬ 
οι μετοχής καθώς και όσοι έχουντην ψιλή κυριότητα ή την 
επικαρπία της αντιπροσωπεύονται στην Εταιρεία από ένα 
μόνο πρόσωπο που διορίζεται από αυτούς. Το Διοικητικό 
Συμβούλιο υποχρεούται να αναστείλει την ενάσκηση των 
δικαιωμάτων που απορρέουν από τη μετοχή, εάν δεν διο- 
ρισθεί τέτοιο πρόσωπο. 

4. Η ευθύνη του μετόχου περιορίζεται στην ονομαστική 
αξία της μετοχής του. Κάθε μετοχή παρέχει στον νόμιμο 
κομιστή της δικαίωμα αξίωσης του μερίσματος το οποίο 
θα διανέμεται σύμφωνα με το καταστατικό, και σε περί¬ 
πτωση διαλύσεως της εταιρείας αξίωση στο μέρος που 
αναλογεί σ’ αυτή επί του προϊόντος της εκκαθαρίσεως, 
καθώς και κάθε άλλο δικαίωμα που προβλέπεται από το 
νόμο και το παρόν καταστατικό. 

5. (α) Σε περίπτωση αυξήσεως του μετοχικού κεφαλαί¬ 
ου, που δε γίνεται με εισφορά σε είδος ή έκδοσης ομολο¬ 
γιών με δικαίωμα μετατροπής τους σε μετοχές, παρέχε¬ 
ται δικαίωμα προτίμησης σε ολόκληρο το νέο κεφάλαιο ή 
το ομολογιακό δάνειο, υπέρ των κατά την εποχή της έκ¬ 
δοσης μετόχων, ανάλογα με τη συμμετοχή τους στο υφι¬ 
στάμενο μετοχικό κεφάλαιο. 

(β) Η πρόσκληση για την ενάσκηση του δικαιώματος 
προτίμησης, στην οποία πρέπει να μνημονεύεται και η 
προθεσμία μέσα στην οποία πρέπει να ασκηθεί αυτό το δι¬ 
καίωμα, η οποία δεν μπορεί σε καμία περίπτωση να είναι 
μικρότερη από ένα (1) μήνα, δημοσιεύεται στο Τεύχος 
Ανωνύμων Εταιρειών και Εταιρειών Περιωρισμένης Ευ- 
θύνηςτης Εφημερίδαςτης Κυβερνήσεως. Η κατά τα ανω¬ 
τέρω πρόσκληση και η προθεσμία άσκησης του δικαιώ¬ 
ματος προτίμησης μπορούν να παραλειφθούν, εφόσον 
στη Γενική Συνέλευση παρέστησαν μέτοχοι εκπροσω- 
πούντεςτο σύνολο του μετοχικού κεφαλαίου και έλαβαν 
γνώση της προθεσμίας που τάχθηκε για την άσκηση του 
δικαιώματος προτίμησης ή δήλωσαν την απόφασή τους 
για την υπ’ αυτών άσκηση ή μη του δικαιώματος προτίμη¬ 
σης. Επίσης, η δημοσίευση της πρόσκλησης μπορεί να 
αντικατασταθεί με συστημένη «επί αποδείξει» επιστολή, 
εφόσον οι μετοχές είναι ονομαστικές στο σύνολό τους. 

(γ) Σε περίπτωση κατάτην οποία το αρμόδιο όργανο της 
Εταιρείας αποφάσισε την αύξηση του μετοχικού κεφα¬ 
λαίου, παρέλειψε να ορίσει την προθεσμία για την άσκη¬ 
ση του δικαιώματος προτίμησης, την προθεσμία αυτή ή 
τυχόν παράταση αυτής, ορίζει με απόφασή του το Διοι¬ 
κητικό Συμβούλιο μέσα στα χρονικά όρια που προβλέπο- 
νται από το άρθρο 11 του ΚΝ. 2190/1920 ως ισχύει. 

(δ) Μετά το τέλος της προθεσμίας που όρισε το αρμό¬ 
διο όργανο της Εταιρείας που αποφάσισε την αύξηση για 
την ενάσκηση του δικαιώματος προτίμησης σύμφωνα με 
τα οριζόμενα στην πιο πάνω παράγραφο (β) οποιοσδήπο¬ 


τε αριθμός νέων μετοχών που δεν θα διατεθούν όπως ορί¬ 
ζεται παραπάνω, διατίθεται στους μετόχους που θέλουν 
να τις αναλάβουν ανάλογα με τις μετοχές που διαθέτει ο 
καθένας. Οι νέες μετοχές που δεν θα αναλαμβάνονται 
από τους μετόχους κατά τα ανωτέρω, διατίθενται ελεύ¬ 
θερα από το Διοικητικό Συμβούλιο σε μη μετόχους. 

(ε) Με τη διαδικασία της παραγράφου 6 του άρθρου 13 
του Κ.Ν. 2190/20 ως ισχύει, το δικαίωμα προτίμησης μπο¬ 
ρεί να περιορισθεί ή καταργηθεί με απόφαση της Γ ενικής 
Συνέλευσης, που λαμβάνεται σύμφωνα με τις διατάξεις 
των άρθρων 29 παρ. 3 και 4 και 31 παρ. 2 του Κ.Ν. 
2190/1920 ως ισχύει και του άρθρου 15 του παρόντος. 

6. Κάθε μέτοχος οπουδήποτε και αν κατοικεί, για τις 
σχέσεις του με την Εταιρεία υπόκειται στους Ελληνικούς 
νόμους και λογίζεται ότι έχει νόμιμη κατοικία την έδρα της 
Εταιρείας, όπου οφείλει να διορίζει αντίκλητο, γνωστο¬ 
ποιώντας τα στοιχεία τούτου στην Εταιρεία. 

7. Οι μέτοχοι υπό την ιδιότητά τους αυτή όπως και οι ει¬ 
δικοί και καθολικοί διάδοχοι των μετόχων και οι δανειστές 
τους σε καμία περίπτωση δεν μπορούν να προκαλέσουν 
κατάσχεση ή σφράγιση οποιασδήποτε εταιρικής περιου¬ 
σίας ή των βιβλίων της Εταιρείας, ή τη διανομή ή την εκ¬ 
καθάρισή της, ούτε και να αναμιχθούν στη διοίκηση της 
Εταιρείας, παρά μόνο να ασκούν τα δικαιώματα που ανα¬ 
γνωρίζει στους μετόχουςτο καταστατικό, υποχρεούμενοι 
να συμμορφώνονται προς τις νόμιμες αποφάσεις των Γε¬ 
νικών Συνελεύσεων και του Διοικητικού Συμβουλίου. 

ΚΕΦΑΛΑΙΟ Γ’ 

ΓΕΝΙΚΗ ΣΥΝΕΛΕΥΣΗ ΤΩΝ ΜΕΤΟΧΩΝ 
Άρθρο 8 

ΣΥΝΘΕΣΗ ΓΕΝΙΚΗΣ ΣΥΝΕΛΕΥΣΗΣ 

1. Η Γενική Συνέλευση της Εταιρείας αποτελείται από 
το σύνολο των μετόχων που έχουν δικαίωμα ψήφου. 

2. Κάθε μέτοχος συμμετέχει στη Γενική Συνέλευση αυ¬ 
τοπροσώπως ή με έναν εκπρόσωπό του που ορίζεται από 
τον ίδιο. 

Άρθρο 9 

ΑΡΜΟΔΙΟΤΗΤΕΣ ΤΗΣ ΓΕΝΙΚΗΣ ΣΥΝΕΛΕΥΣΗΣ 

1. Η Γ ενική Συνέλευση των μετόχων είναι το ανώτατο 
όργανο της Εταιρείας και μπορεί να αποφασίζει για κάθε 
θέμα που αφορά την Εταιρεία εκτός από εκείνα που κατά 
το Νόμο ή το καταστατικό αποφασίζονται από το Διοικη¬ 
τικό Συμβούλιο. Οι αποφάσεις της δεσμεύουν όλους τους 
μετόχους ακόμη και αυτούς οι οποίοι απουσιάζουν ή δια¬ 
φωνούν. 

2. Η Γ ενική Συνέλευση είναι μόνη αρμόδια να αποφασί¬ 
ζει στα ακόλουθα θέματα: 

α) Την παράταση της διάρκειας, τη λύση, την αναβίωση, 
τη διάσπαση, τη συγχώνευση (πλην των περιπτώσεων 
που προβλέπονται στο άρθρο 78 του Κ.Ν. 2190/1920 για 
τις οποίες αρκεί απόφαση του Διοικητικού Συμβουλίου) ή 
τη μετατροπή της Εταιρείας. 

β) Την τροποποίηση του καταστατικού. Ως τροποποίη¬ 
ση θεωρείται και η αύξηση ή μείωση του μετοχικού κεφα¬ 
λαίου. Δεν αποτελούν αποκλειστική αρμοδιότητα της Γ ε¬ 
νικής Συνέλευσης οι αυξήσεις κεφαλαίου που, κατά τα 

οριζόμενα στο άρθρο 13παρ. 1 του Κ.Ν. 2190/1920, απο- 
φασίζονται από το Διοικητικό Συμβούλιο καθώς και αυτές 
που επιβάλλονται από διατάξεις άλλων Νόμων. Το κατα¬ 
στατικό τροποποιείται ή κωδικοποιείται με απόφαση της 
Γενικής Συνέλευσης που εγκρίνεται από την αρμόδια 
Εποπτεύουσα Αρχή. Για την τροποποίηση ή κωδικοποίη¬ 
ση του καταστατικού δεν απαιτείται δημόσιο έγγραφο. Η 
τροποποίηση του καταστατικού συντελείται μόνο μετά 
την καταχώριση στο οικείο Μητρώο Ανωνύμων Εταιριών 
της εγκριτικής διοικητικής απόφασης μαζί με ολόκληρο 
το νέο κείμενο του καταστατικού. Το νέο κείμενο του κα¬ 
ταστατικού πρέπει απαραίτητα να υπογράφεται από τον 
Πρόεδρο του Διοικητικού Συμβουλίου ή το νόμιμο ανα¬ 
πληρωτή του. 

γ) Την εκλογή των μελών του Διοικητικού Συμβουλίου, 
εκτός από την περίπτωση του άρθρου 20 παράγραφος 2β 
του παρόντος. Την εκλογή Ελεγκτών, καθώς και την α¬ 
παλλαγή των μελών του Διοικητικού Συμβουλίου και των 
Ελεγκτών από κάθε ευθύνη. 

δ) Την έκδοση ομολογιακού δανείου και τους όρους 
της, πλην της περίπτωσης β της παραγράφου 2α του άρ¬ 
θρου 5 του παρόντος. 

ε) Την έγκριση ή τροποποίηση των υποβαλλομένων από 
το Διοικητικό Συμβούλιο Ετήσιων Οικονομικών Καταστά¬ 
σεων. 

στ) Τη διάθεση των ετήσιων κερδών. 

ζ) Το διορισμό εκκαθαριστών σε περίπτωση διάλυσης. 

η) Την έκδοση προνομιούχων μετοχών. 

θ) Τη μετατροπή των ονομαστικών μετοχών της Εται¬ 
ρείας σε ανώνυμες και αντίστροφα. 

Άρθρο 10 

ΣΥΓΚΛΗΣΗ ΓΕΝΙΚΗΣ ΣΥΝΕΛΕΥΣΗΣ 

1. Η Γ ενική Συνέλευση συγκαλείται από το Διοικητικό 
Συμβούλιο. Η Γενική Συνέλευση συγκαλείται υποχρεωτι¬ 
κά τακτικά, στην έδρα της Εταιρείας τουλάχιστον μια φο¬ 
ρά το χρόνο, μέσα σε έξι (6) το πολύ μήνες από τη λήξη 
κάθε εταιρικής χρήσης και, έκτακτα, όταν το κρίνει σκόπι¬ 
μο το Διοικητικό Συμβούλιο. Εξαιρετικά επιτρέπεται να 
συνέρχεται η Γ ενική Συνέλευση και σε άλλο τόπο κείμενο 
στην ημεδαπή μετά από ειδική άδεια της αρμόδιας Επο- 
πτεύουσας Αρχής, στην οποία θα καθορίζονται και οι όροι 
υπό τους οποίους χορηγείται η άδεια. Η άδεια αυτή δεν 
απαιτείται όταν στη Συνέλευση παρίστανται ή αντιπρο¬ 
σωπεύονται μέτοχοι που εκπροσωπούντο σύνολο του με¬ 
τοχικού κεφαλαίου και κανείς μέτοχος δεν αντιλέγει στην 
πραγματοποίηση της συνεδρίασης και στη λήψη αποφά¬ 
σεων. 

2. Το Διοικητικό Συμβούλιο οφείλει να συγκαλέσει έκτα¬ 
κτη Γ ενική Συνέλευση των μετόχων, όταν το ζητήσουν οι 
Ελεγκτές της εταιρίας, μέσα σε δέκα (10) ημέρες απάτης 
επιδόσεως της αιτήσεώς τους στον Πρόεδρο του Διοικη¬ 
τικού Συμβουλίου, με την ημερήσια διάταξη που όρισαν 
με την αίτησή τους. 

3. Η Γενική Συνέλευση, με εξαίρεση τις επαναληπτικές 
καιτιςεξομοιούμενες προς αυτές, πρέπει να καλείταιτου- 
λάχιστον είκοσι (20) ημέρες πριν από την ημέρα που ορί¬ 
ζεται για τη συνεδρίαση. Στις ημέρες αυτές υπολογίζο¬ 
νται και οι εξαιρετέες (αργίες). Η ημέρα της δημοσίευσης 


της πρόσκλησης και η ημέρα της συνεδρίασης δεν υπο¬ 
λογίζονται. 

4. Η πρόσκληση της Γ ενικής Συνέλευσης περιλαμβάνει 
τουλάχιστον το οίκημα, τη χρονολογία και την ώρα της 
συνεδρίασης, καθώς και την ημερήσια διάταξη. Η πρό¬ 
σκληση αυ-τή τοιχοκολλάται σε εμφανή θέση του κατα¬ 
στήματος της Εταιρείας και δημοσιεύεται 

α) στο Τεύχος Ανωνύμων Εταιρειών και Εταιρειών Πε- 
ριωρισμένης Ευθύνηςτης Εφημερίδαςτης Κυβερνήσεως 
κατά το Νόμο, 

β) σε μια ημερήσια πολιτική εφημερίδα από αυτές που 
εκδίδονται στην Αθήνα και κυκλοφορούν ευρύτερα, κατά 
την κρίση του Διοικητικού Συμβουλίου, σε όλη τη χώρα, 
που επιλέγεται από τις εφημερίδες του άρθρου 3 του ΝΔ 
3757/57, όπως ισχύει, 

γ) σε μια ημερήσια οικονομική εφημερίδα, από αυτές 
που καθορίζονται ανά εξάμηνο από τον Υπουργό Εμπορί¬ 
ου με βάση έγγραφο του Υπουργού Τύπου και Μέσων 
Μαζικής Ενημέρωσης, κατά τις διατάξεις της παρ. 2 του 
άρθρου 26 του Ν. 2190/1920. 

Η πρόσκληση δημοσιεύεται προ δέκα (10) πλήρων ημε¬ 
ρών στο ΦΕΚ/ΤΑΕ & ΕΠΕ και προ είκοσι (20) πλήρων ημε¬ 
ρών στις ως άνω λοιπές εφημερίδες. 

5. Πρόσκληση για σύγκληση Γενικής Συνέλευσης δεν 
απαιτείται στην περίπτωση κατά την οποία στη Συνέλευ¬ 
ση παρίστανται ή αντιπροσωπεύονται μέτοχοι που εκ¬ 
προσωπούν το σύνολο του μετοχικού κεφαλαίου και κα¬ 
νείς από αυτούς δεν αντιλέγει στην πραγματο-ποίησή της 
και στη λήψη αποφάσεων. 

6. Η επαναληπτική Γενική Συνέλευση συνέρχεται σε διά¬ 
στημα είκοσι (20) ημερών από την προηγούμενη που μα¬ 
ταιώθηκε από έλλειψη απαρτίας με πρόσκληση που δη¬ 
μοσιεύεται δέκα (10) τουλάχιστον πλήρεις ημέρες πριν 
από την ημέρα που ορίσθηκε για τη Συνέλευση αυτή. 

Άρθρο 11 

ΚΑΤΑΘΕΣΗ ΜΕΤΟΧΩΝ 

1. Για να συμμετάσχει ένας μέτοχος στη Γενική Συνέ¬ 
λευση, οφείλει να καταθέσει τις μετοχές του στο Ταμείο 
της Εταιρείας ή στο Ταμείο Παρακαταθηκών και Δανείων 
ή σε οποιαδήποτε στην Ελλάδα Ανώνυμη Τραπεζική Εται¬ 
ρεία τουλάχιστον πέντε (5) πλήρεις ημέρες πριν από την 
ημέρα της συνεδρίασης της Γ ενικής Συνέλευσης. 

2. Οι μέτοχοι της Εταιρείας συμμετέχουν στη Γ ενική Συ¬ 
νέλευση αυτοπροσώπως ή με νόμιμα εξουσιοδοτημένο 
αντιπρόσωπό τους, σύμφωνα με το άρθρο 8 παρ. 2 του 
καταστατικού αυτού. 

3. Οι αποδείξεις κατάθεσης των μετοχών και τα έγγρα¬ 
φα νομιμοποίησης των αντιπροσώπων ή εκπροσώπων 
των μετόχων, πρέπει να κατατίθενται στην Εταιρρία του¬ 
λάχιστον πέντε (5) πλήρεις ημέρες πριν από την ημέρα 
συνεδρίασης της Γενικής Συνέλευσης. Οι μέτοχοι που 
προκαλούν τη σύγκληση της Συνέλευσης στην αίτησή 
τους πρέπει να αναγράφουν και τα θέματα για συζήτηση. 

4. Μέτοχοι που δεν έχουν συμμορφωθεί προς τις διατά¬ 
ξεις των παρ. 1 και 3 του άρθρου αυτού, μπορούν να συμ- 
μετάσχουν στη Γ ενική Συνέλευση μόνο μετά από άδειά 
της. 

Άρθρο 12 

ΑΛΛΕΣ ΔΙΑΤΥΠΩΣΕΙΣ 

1. Είκοσι (20) τουλάχιστον ημέρες πριν από τη Γενική 
Συνέλευση πρέπει να υποβάλλονται στην αρμόδια Επο- 
πτεύουσα Αρχή κυρωμένο αντίγραφο της ημερήσιας διά¬ 
ταξης με επεξηγηματική έκθεση των αναφερομένων θε¬ 
μάτων και αντίτυπο των φύλλων των εφημερίδων στα 
οποία δημοσιεύθηκε η πρόσκληση. Η πρόσκληση των 
επαναληπτικών Γενικών Συνελεύσεων υποβάλλεται στην 
Εποπτεύουσα Αρχή, όπως παραπάνω ορίζεται, πριν από 
δέκα (10) τουλάχιστον πλήρεις ημέρες. 

2. Το Διοικητικό Συμβούλιο οφείλει δέκα (10) ημέρες 
πριν από κάθε τακτική Γενική Συνέλευση να παραδίδει, 
και κάθε μέτοχος μπορεί να πάρει από την Εταιρία, τις 
ετήσιες οικο-νομικές καταστάσεις της καθώς και τις σχε¬ 
τικές εκθέσεις του Διοικητικού Συμβουλίου και των ελε¬ 
γκτών. 

Άρθρο 13 

ΠΙΝΑΚΑΣ ΜΕΤΟΧΩΝ ΜΕ ΔΙΚΑΙΩΜΑ ΨΗΦΟΥ 

Σαράντα οκτώ (48) ώρες πριν από κάθε Γενική Συνέλευ¬ 
ση τοιχοκολλάται σε εμφανές σημείο των γραφείων της 
Εταιρείας ο πίνακας των μετόχων που έχουν το δικαίωμα 
ψήφου σε αυτήν με την ένδειξη των τυχόν αντιπροσώπων 
τους, του αριθμού των μετοχών και ψήφων καθενός και 
των διευθύνσεων των μετόχων και των αντιπροσώπων 
τους. Κάθε ένσταση κατά των εγγράφων του πίνακα αυ¬ 
τού προτείνεται στη Γενική Συνέλευση στην αρχή της συ¬ 
νεδρίασης και είναι απαράδεκτη αφότου η Γ ενική Συνέ¬ 
λευση εισέλθει στην ημερήσια διάταξη. 

Άρθρο 14 

ΣΥΝΗΘΗΣ ΑΠΑΡΤΙΑ ΚΑΙ ΠΛΕΙΟΨΗΦΙΑΤΗΣ 
ΓΕΝΙΚΗΣ ΣΥΝΕΛΕΥΣΗΣ 

1. Η Γ ενική Συνέλευση των μετόχων βρίσκεται σε απαρ¬ 
τία και συνεδριάζει έγκυρα για τα θέματα της ημερήσιας 
διάταξης όταν παρίστανται ή αντιπροσωπεύονται σε αυ¬ 
τήν μέτοχοιπου εκπροσωπούντο ένα πέμπτο (1/5) του κα¬ 
ταβεβλημένου μετοχικού κεφαλαίου. 

2. Αν δεν επιτευχθεί η απαρτία αυτή η Γ ενική Συνέλευση 
συνέρχεται πάλι σε είκοσι (20) ημέρες από την ημερομη¬ 
νία της συνεδρίασης που ματαιώθηκε. Η πρόσκληση για 
τη συνεδρίαση αυτή γίνεται πριν από δέκα (10) τουλάχι¬ 
στον ημέρες. Στην περίπτωση αυτή η Γενική Συνέλευση 
βρίσκεται σε απαρτία και συνεδριάζει έγκυρα στα θέματα 
της αρχικής ημερήσιας διάταξης, όποιο και αν είναι το 
τμήμα του κεφαλαίου που εκπροσωπείται σε αυτήν. 

3. Η Γ ενική Συνέλευση, με την επιφύλαξη των οριζομέ- 
νων στο επόμενο άρθρο 15 του παρόντος, παίρνει απο¬ 
φάσεις με την απόλυτη πλειοψηφία των ψήφων που εκ¬ 
προσωπούνται σε αυτήν. 

Άρθρο 15 

ΕΞΑΙΡΕΤΙΚΗ ΑΠΑΡΤΙΑ ΚΑΙ ΠΛΕΙΟΨΗΦΙΑ 

1. Εξαιρετικά, προκειμένου για αποφάσεις που αφο¬ 
ρούν (α) μεταβολή της εθνικότητας της εταιρίας, (β) με¬ 
ταβολή του αντικειμένου της επιχείρησης αυτής, (γ) 
επαύξηση των υποχρεώσεων των μετόχων, (δ) αύξηση 


του μετοχικού κεφαλαίου μη προβλεπομένη από το άρ¬ 
θρο 5 παρ. 2 και 3 του παρόντος καταστατικού και μη επι- 
βαλλομένη από διατάξεις άλλων Νόμων, (ε) μείωση του 
μετοχικού κεφαλαίου, (στ) έκδοση δανείου δι’ ομολογιών, 
(ζ) μεταβολή του τρόπου διάθεσης των κερδών, (η) συγ¬ 
χώνευση, διάσπαση, μετατροπή, αναβίωση, παράταση 
της διάρκειας, διάλυση της Εταιρείας, παροχή ή ανανέω¬ 
ση της εξουσίας προς το Διοικητικό Συμβούλιο για αύξη¬ 
ση του μετοχικού κεφαλαίου ή έκδοση ομολογιακού δα¬ 
νείου σύμφωνα με το άρθρο 13 παρ. 1 του Κ.Ν. 2190/20 
ως σήμερα ισχύει, (θ) οποιαδήποτε τροποποίηση του πα¬ 
ρόντος άρθρου, η Συνέλευση βρίσκεται σε απαρτία και 
συνεδριάζει έγκυρα επί των θεμάτων της ημερήσιας διά¬ 
ταξης όταν παρίσταται ή αντιπροσωπεύονται κατ’ αυτήν 
μέτοχοι εκπροσωπούντες τα δύο τρίτα (2/3) του καταβε¬ 
βλημένου μετοχικού κεφαλαίου. 

Αν δεν επιτευχθεί τέτοια απαρτία, η Γ ενική Συνέλευση 
αφού προσκληθεί συνέρχεται και πάλι και βρίσκεται σε 
απαρτία και συνεδριάζει έγκυρα στα θέματα της αρχικής 
ημερήσιας διάταξης εφόσον παρίστανται αυτοπροσώ¬ 
πως ή αντιπροσωπεύονται μέτοχοι που εκπροσωπούν το 
ένα δεύτερο (1/2) τουλάχιστοντου καταβεβλημένου εται¬ 
ρικού κεφαλαίου. 

Αν δεν επιτευχθεί και η απαρτία αυτή, η Γενική Συνέ¬ 
λευση προσκαλείται και συνέρχεται ξανά όπως αναφέρε- 
ται παραπάνω και βρίσκεται σε απαρτία και συνεδριάζει 
έγκυρα στα θέματα της αρχικής ημερήσιας διάταξης 
εφόσον παρίστανται αυτοπροσώπως ή αντιπροσωπεύο¬ 
νται μέτοχοι που εκπροσωπούν το ένα τρίτο (1/3) τουλά¬ 
χιστοντου καταβεβλημένου εταιρικού κεφαλαίου. 

2. Στις περιπτώσεις της προηγούμενης παραγράφου 
στις οποίες απαιτείται αυξημένη απαρτία, οι αποφάσεις 
λαμβάνονται με την πλειοψηφία των δύο τρίτων (2/3) των 
εκπροσωπούμενων ψήφων. 

3. Οι αποφάσεις της Γενικής Συνέλευσης λαμβάνονται 
με φανερή ψηφοφορία, εκτός αν στο Νόμο ή στο παρόν 
καταστατικό ορίζεται διαφορετικά. Η Γενική Συνέλευση 
όμως μπορεί να αποφασίσει, πριν από την ψηφοφορία επί 
οποιουδήποτε θέματος, να διεξαχθεί αυτή μυστικά. 

Άρθρο 16 

ΠΡΟΕΔΡΕΙΟ ΓΕΝΙΚΗΣ ΣΥΝΕΛΕΥΣΗΣ 

Ο Πρόεδρος του Διοικητικού Συμβουλίου ή σε περίπτω¬ 
ση κωλύματος, ο Διευθύνων Σύμβουλος, προεδρεύει 
προσωρινά στη Γενική Συνέλευση των μετόχων και εκλέ¬ 
γει ένα Γραμματέα μέχριςότου επικυρωθεί από τη Γενική 
Συνέλευση ο κατάλογος των μετόχων που έχουν δικαίω¬ 
μα ψήφου και εκλεγεί, μετά από ψηφοφορία, ο οριστικός 
Πρόεδρος και ο Γραμματέας που εκτελεί και χρέη ψηφο¬ 
λέκτου. 

Άρθρο 17 

ΗΜΕΡΗΣΙΑ ΔΙΑΤΑΞΗ ΚΑΙ ΠΡΑΚΤΙΚΑ ΓΕΝΙΚΗΣ 
ΣΥΝΕΛΕΥΣΗΣ 

1. Οι συζητήσεις και αποφάσεις της Γενικής Συνέλευ¬ 
σης περιορίζονται στα θέματα που περιλαμβάνονται στην 
ημερήσια διάταξη. Η ημερήσια διάταξη καταρτίζεται από 
το Διοικητικό Συμβούλιο και περιλαμβάνει μόνο τις προ¬ 
τάσεις αυτού ή τις προτάσεις των μετόχων ή ελεγκτών 

που ζητούν τη σύγκληση Γενικής Συνέλευσης. Συζήτηση 
εκτός από τα θέματα της ημερήσιας διατάξεως δεν επι¬ 
τρέπεται παρά μόνο εξαιρετικά και εφ’ όσον στη Γενική 
Συνέλευση εκπροσωπείται το σύνολο του μετοχικού κε¬ 
φαλαίου. 

2. Οι συζητήσεις κατά τη Γενική Συνέλευση και οι λαμ- 
βανόμενες αποφάσεις καταχωρούνται σε περίληψη σε ει¬ 
δικό βιβλίο (Βιβλίο Γενικών Συνελεύσεων) και υπογράφο¬ 
νται από τον Πρόεδρο καιτον Γραμματέατης Συνέλευσης. 

3. Μετά από σχετική αίτηση κάθε παρισταμένου μετό¬ 
χου ο Πρόεδρος υποχρεούται να καταχωρήσει στα πρα¬ 
κτικά ακριβή περίληψη της γνώμης του. 

4. Στην αρχή των πρακτικών καταχωρείται κατάλογος 
των μετόχων που παρίστανται και αντιπροσωπεύονται κα¬ 
τά τη Γενική Συνέλευση. Ο κατάλογος αυτός συντάσσεται 
όπως προβλέπει το άρθρο 13 του παρόντος. 

5. Αντίγραφο των πρακτικών κάθε Γ ενικής Συνέλευσης 
υποβάλλεται στην αρμόδια Εποπτεύουσα Αρχή, μέσα σε 
είκοσι (20) τουλάχιστον ημέρες από την ημέρα της συνε- 
δρία-σης της Γ ενικής Συνέλευσης. 

6. Αντίγραφα των πρακτικών αυτών επικυρώνονται από 
τον Πρόεδρο του Διοικητικού Συμβουλίου ή τον Διευθύ- 
νοντα Σύμβουλο. 

7. Αν παρίσταται ένας μόνο μέτοχος στη Συνέλευση, τό¬ 
τε την παρακολουθεί και προσυπογράφει τα πρακτικά της 
αντιπρόσωπος της αρμόδιας για την εποπτεία Αρχής ή 
συμβολαιογράφος της έδρας της Εταιρείας. 

8. Η Εταιρεία υποχρεούται να χορηγεί στους μετόχους 
της αντίγραφα πρακτικών Γ ενικών Συνελεύσεων. Οι μέτο¬ 
χοι στους οποίους η εταιρεία αρνείται να χορηγήσει αντί¬ 
γραφα των πρακτικών της Γενικής Συνέλευσης στην 
οποία παρέστησαν αυτοπροσώπως ή δια νομίμως εξου¬ 
σιοδοτημένου εκπροσώπου τους, μπορούν να απευθυν¬ 
θούν στην αρμόδια διοικητική Αρχή, όπου τηρείται ο φά- 
κελλος της Εταιρείας, η οποία υποχρεούται να τους χο¬ 
ρηγήσει τα αντίγραφα αυτά. Οι τρίτοι και οι μη 
παραστάντες στη Γενική Συνέλευση μέτοχοι μπορούν να 
πάρουν αντίγραφα των πρακτικών της Γ ενικής Συνέλευ¬ 
σης από την αρμόδια διοικητική Αρχή, μόνο ύστερα από 
σχετική εισαγγελική παραγγελία. 

Άρθρο 18 

ΑΠΑΛΛΑΓΗ ΜΕΛΩΝ ΔΙΟΙΚΗΤΙΚΟΥ ΣΥΜΒΟΥΛΙΟΥ 
ΚΑΙ ΕΛΕΓΚΤΩΝ 

Μετά την έγκριση των ετήσιων οικονομικών καταστάσε¬ 
ων η Γ ενική Συνέλευση αποφασίζει με ειδική ψηφοφορία, 
που γίνεται με ονομαστική κλήση, για την απαλλαγή των 
μελώντου Διοικητικού Συμβουλίου και των Ελεγκτών από 
κάθε ευθύνη. Τα μέλη του Διοικητικού Συμβουλίου και οι 
υπάλληλοι της Εταιρείας ψηφίζουν μόνον με τις μετοχές 
των οποίων είναι οι ίδιοι κύριοι. Η απαλλαγή είναι ανίσχυ¬ 
ρη στις περιπτώσεις του άρθρου 22α του Κ.Ν. 2190/1920 
όπως ισχύει σήμερα. 

ΚΕΦΑΛΑΙΟ Δ’ 

ΔΙΟΙΚΗΣΗ ΤΗΣ ΕΤΑΙΡΕΙΑΣ 
Άρθρο 19 

ΟΡΓΑΝΑ ΔΙΟΙΚΗΣΗΣ ΤΗΣ ΕΤΑΙΡΕΙΑΣ 

Όργανα διοίκησης της Εταιρείας είναι: 


α) Το Διοικητικό Συμβούλιο 

β) Ο Διευθύνων Σύμβουλος 

γ) Το Συμβούλιο Διεύθυνσης 

Άρθρο 20 

ΕΚΛΟΓΗ-ΣΥΝΘΕΣΗ-ΑΝΤΙΚΑΤΑΣΤΑΣΗ ΤΟΥ Δ.Σ. 

1. Το Διοικητικό Συμβούλιο αποτελείται από εννέα (9) 
μέλη και η θητεία του είναι πενταετής. 

2. Το Διοικητικό Συμβούλιο αποτελείται από: 

α) Επτά (7) μέλη που εκλέγονται από τη Γενική Συνέ¬ 
λευση των μετόχων της Εταιρείας, στα οποία συμπερι- 
λαμβάνεται ο Διευθύνων Σύμβουλος που επιλέγεται με τη 
διαδικασία του άρθρου 29 του παρόντος Καταστατικού. 

β) Δύο (2) εκπροσώπους των εργαζομένων στην Εται¬ 
ρία που εκλέγονται με άμεση και καθολική ψηφοφορία και 
με το σύστημα της απλής αναλογικής. 

Οι εκπρόσωποι αυτοί εκλέγονται μέσα σε προθεσμία 
δύο (2) μηνών αφότου ειδοποιηθεί η πλέον αντιπροσω¬ 
πευτική πρωτοβάθμια συνδικαλιστική οργάνωση των ερ¬ 
γαζομένων. 

Οι αρχαιρεσίες για την εκλογή των εκπροσώπωντων ερ¬ 
γαζομένων στο Διοικητικό Συμβούλιο διεξάγονται από 
Εφορευτική Επιτροπή που ορίζεται από την πλέον αντι¬ 
προσωπευτική πρωτοβάθμια συνδικαλιστική οργάνωση 
της Εταιρείας και στην οποία συμμετέχουν ένας τουλάχι¬ 
στον εκπρόσωπος από τις υπόλοιπες συνδικαλιστικές ορ- 
γανώσειςτης Εταιρείας. Η διαδικασία των αρχαιρεσιών, ο 
καθορισμόςτωντοπικών Εφορευτικών Επιτροπών, ο χρό¬ 
νος και οι λεπτομέρειες της ψηφοφορίας και η εξαγωγή 
και ανακοίνωση των αποτελεσμάτων αποτελούν έργο της 
Επιτροπής αυτής, που προεδρεύεται από δικαστικό αντι¬ 
πρόσωπο, σύμφωνα με τη διάταξη του άρθρου 1 του Ν. 
1264/1982. 

3. Η μη εκλογή ή μη έγκαιρη αναπλήρωση από οποια¬ 
δήποτε αιτία εκπροσώπων των εργαζομένων μέσα στην 
προθεσμία των δύο (2) μηνών δεν παρακωλύει τη συ¬ 
γκρότηση και λειτουργία του Δ.Σ. χωρίς τα μέλη αυτά. 

4. α) Τα μέλη του Δ.Σ. πληντων κατά την παράγραφο 2α 
του παρόντος άρθρου εκλεγομένων, αναπληρώνονται 
εάν παραιτηθούν ή εκλείψουν για οποιονδήποτε λόγο ή 
ανακαλούνται με την ίδια διαδικασία που εκλέχθηκαν ή 
ορίστηκαν. 

β) Σε περίπτωση που εκλείψει για οποιονδήποτε λόγο ο 
Διευθύνων Σύμβουλος, χρέη Διευθύνοντος Συμβούλου 
εκτελεί προσωρινά ο Πρόεδρος του Διοικητικού Συμβου¬ 
λίου ή εάν συμπίπτει ο Πρόεδρος του Διοικητικού Συμ¬ 
βουλίου μετοΔιευθύνοντα Σύμβουλο, άλλο μέλος του Δι¬ 
οικητικού Συμβουλίου που ορίζεται με απόφασή του μέ¬ 
χρι την επιλογή νέου Διευθύνοντος Συμβούλου κατά τα 
οριζόμενα στο άρθρο 29 του παρόντος Καταστατικού. Σε 
κάθε περίπτωση το Διοικητικό Συμβούλιο εκλέγει προς 
συμπλήρωση του αριθμού των μελών του ένα ακόμα μέ¬ 
λος, του οποίου η θητεία ορίζεται μέχρι την επιλογή νέου 
Διευθύνοντος Συμβούλου με τη διαδικασία του άρθρου 
29 και πάντως μέχρι τη λήξη της θητείας του Διοικητικού 
Συμβουλίου που τον εξέλεξε. Σε περίπτωση που λήξει η 
θητεία του Διοικητικού Συμβουλίου και δεν έχει εκλεγεί 
νέος Διευθύνων Σύμβουλος, εκλέγεται ένας Σύμβουλος 
επιπλέον των κατά την παράγραφο 2α εκλεγομένων, του 

οποίου η θητεία λήγει αυτοδικαίως μόλις εκλεγεί ο Διευ- 
θύνων Σύμβουλος. 

γ) Εάν εκλείψει μέλος του Διοικητικού Συμβουλίου που 
έχει εκλεγεί με τη διαδικασία της παραγράφου 2α του πα¬ 
ρόντος άρθρου, αντικαθίσταται με απόφαση του Διοικη¬ 
τικού Συμβουλίου και η εκλογή του επικυρώνεται από την 
επόμενη Γενική Συνέλευση. 

5. Η μη επικύρωση εκλογής ή αντικατάστασης μέλους 
του Διοικητικού Συμβουλίου από τη Γ ενική Συνέλευση δεν 
επηρεάζει το κύρος των αποφάσεων του Δ.Σ. 

Άρθρο 21 
ΠΡΟΕΔΡΟΣ 

1. Στην πρώτη συνεδρίαση μετά την εκλογή του το Διοι¬ 
κητικό Συμβούλιο συνέρχεται και συγκροτείται σε σώμα 
και εκλέγει μεταξύ των μελών του, τον Πρόεδρο και εφό¬ 
σον επιθυμεί Γραμματέα. 

2. Ο Πρόεδρος του Διοικητικού Συμβουλίου συντάσσει 
την ημερήσια διάταξη, προσκαλείτα μέλη του γραπτά (με 
επιστολή, τηλεγράφημα, ΙθΙθχ ή τηλεομοιοτυπία-ΐαχ), 
προΐσταται και διευθύνει τις συνεδριάσεις και ενεργεί κά¬ 
θε πράξη αρμοδιότητάς του που προβλέπεται από το Νό¬ 
μο ή το Καταστατικό αυτό. Σε περίπτωση απουσίας του, 
τον αναπληρώνει ο Διευθύνων Σύμβουλος ή και αυτού κω- 
λυομένου ή μη υπάρχοντος ένας Σύμβουλος που ορίζεται 
με απόφαση του Διοικητικού Συμβουλίου. 

Άρθρο 22 

ΑΡΜΟΔΙΟΤΗΤΕΣ ΔΙΟΙΚΗΤΙΚΟΥ ΣΥΜΒΟΥΑΙΟΥ 

1. Το Διοικητικό Συμβούλιο εκπροσωπεί την Εταιρεία 
και είναι αρμόδιο να αποφασίζει για κάθε πράξη που αφο¬ 
ρά τη διοίκηση της Εταιρείας, τη διαχείριση της περιου¬ 
σίας της και την επιδίωξη του σκοπού της και γενικά να 
αποφασίζει για κάθε θέμα που αφορά την Εταιρεία, με 
εξαίρεση τα ζητήματα, τα οποία, κατά το Νόμο ή το κατα¬ 
στατικό αυτό, υπάγονται στην αρμοδιότητα της Γενικής 
Συνέλευσης. 

2. Ειδικότερα το Διοικητικό Συμβούλιο: 

α. Συγκαλεί τις Γ ενικές Συνελεύσεις των μετόχων, κα¬ 
θορίζει την ημερήσιό τους διάταξη και δημοσιεύει τις 
προσκλήσεις για τη σύγκλησή τους, όπως ο Νόμος και το 
καταστατικό ορίζουν. 

β. Εκπροσωπεί την Εταιρεία στην Ελλάδα και στο εξω¬ 
τερικό ενώπιον Δημοσίων, Δημοτικών, Κοινοτικών και λοι¬ 
πών Αρχών ή Οργανισμών κάθε φύσεως ή φυσικών ή νο¬ 
μικών προσώπων, όλων εν γένει των Δικαστηρίων στην 
Ελλάδα, κάθε βαθμού και δικαιοδοσίας και ενώπιον του 
Αρείου Πάγου και του Συμβουλίου της Επικράτειας. 

γ. Κανονίζει τα της εσωτερικής και εξωτερικής λειτουρ¬ 
γίας της Εταιρείας και προσδιορίζει κάθε δαπάνη. 

δ. Αποφασίζει την ίδρυση και επέκταση επιχειρήσεων 
και χώρων εργασίας, την ίδρυση ή κατάργηση υποκατα¬ 
στημάτων ή γραφείων και άλλων εγκαταστάσεων, όπου 
κρίνει σκόπιμο. 

ε. Προσδιορίζει τον τρόπο χρησιμοποιήσεως των δια¬ 
θεσίμων κεφαλαίων της Εταιρείας. 

στ. Εγείρει αγωγές, υποβάλλει μηνύσεις, ασκεί ένδικα 
μέσα τακτικά ή έκτακτα, παραιτείται από τέτοιες αγωγές, 
μηνύσεις και ένδικα μέσα, δέχεται, επάγει και αντεπάγει 


όρκους, προσβάλλει έγγραφα σαν πλαστά, καταργεί δί¬ 
κες, συνάπτει συμβιβασμούς δικαστικούς και εξώδικους, 
με οποιουσδήποτε οφειλέτες ή πιστωτές της Εταιρείας 
και οποιουσδήποτε όρους, συνομολογεί διαιτησίες και 
διορίζει διαιτητές, ενεργεί και αίρει κατασχέσεις σε κινη¬ 
τά και ακίνητα και εγγραφές και εξαλείψεις υποθηκών και 
προσημειώσεων. 

ζ. Αγοράζει και πωλεί για λογαριασμό της Εταιρείας 
πρώτες ύλες, προϊόντα, εμπορεύματα, μηχανήματα, αυ¬ 
τοκίνητα, ανταλλακτικά, καύσιμα και οποιαδήποτε άλλα 
υλικά. 

η. Αγοράζει και πωλεί για λογαριασμό της Εταιρείας 
ακίνητα ή κινητά και μισθώνει και εκμισθώνει ακίνητα ή κι¬ 
νητά πράγματα. 

θ. Χορηγεί εμπράγματες ασφάλειες, κάθε φύσεως, επί 
ακινήτων και κινητών της Εταιρίας (υποθήκες, προσημει¬ 
ώσεις υποθηκών, ενέχυρα κλπ). 

ι. Εκχωρεί και ενεχυριάζει, με οποιουσδήποτε όρους 
εγκρίνει, φορτωτικές, εμπορεύματα, συναλλαγματικές, 
γραμμάτια, χρεωστικές αποδείξεις κατά τρίτων, απαιτή¬ 
σεις κατά τρίτων από παροχή υπηρεσιών και από πωλή- 
σεις προϊόντων και εμπορευμάτων της. 

ια. Συνάπτει συμβάσεις με τις Τράπεζες, δάνεια για το 
άνοιγμα πιστώσεων με ανοικτό ή όχι λογαριασμό, έκδοση 
εγγυητικών επιστολών, με παροχή ή μη εγγυήσεων και με 
οποιουσδήποτε όρους εγκρίνει, 
ιβ. Εκδίδει και οπισθογράφει επιταγές, 
ιγ. Εκδίδει, αποδέχεται και οπισθογράφει και προεξο¬ 
φλεί συναλλαγματικές και γραμμάτια σε διαταγή. 

ιδ. Αναλαμβάνει και εισπράττει χρήματα, μερισματαπο¬ 
δείξεις, τοκομερίδια. 

ιε. Αναλαμβάνει δάνεια για λογαριασμό της Εταιρείας, 
παρέχει εντολές πληρωμής και αναγνωρίζει υποχρεώ¬ 
σεις, παρέχει εξοφλήσεις και οποιεσδήποτε απαλλαγές. 

ιστ. Παραλαμβάνει φορτωτικές και συνάπτει κάθε εί¬ 
δους συμβάσεις και συμφωνίες με τρίτους, φυσικά ή νο¬ 
μικά πρόσωπα. 

ιζ. Συνάπτει κάθε είδους συμβάσεις και συμφωνίες με 
τρίτους, φυσικά ή νομικά, ημεδαπά ή αλλοδαπά πρόσω¬ 
πα, για εμπορία, εισαγωγή, εξαγωγή προϊόντων και πα¬ 
ροχή υπηρεσιών για την επίτευξη του σκοπού της Εται¬ 
ρείας. 

ιη. Αποφασίζει τη συμμετοχή της Εταιρείας σε υπάρ- 
χουσες ή νεοϊδρυόμενες επιχειρήσεις και τη δημιουργία 
νέων κλάδων της Εταιρείας. 

ιθ. Προσλαμβάνει και απολύει τους Διευθυντές και το εν 
γένει υπαλληλικό και εργατοτεχνικό προσωπικό της Εται¬ 
ρείας και προσδιορίζει τα καθήκοντα και τις αποδοχές 
τους. 

κ. Διορίζει δικηγόρους και άλλους πληρεξούσιους για 
την εκπροσώπηση της Εταιρείας ενώπιον των Δικαστικών 
και λοιπών Αρχών και Οργανισμών, για την ενέργεια οποι¬ 
οσδήποτε από τις παραπάνω πράξεις και διοικεί και δια¬ 
χειρίζεται την εταιρική περιουσία. 

κα. Παρέχει πιστώσεις και εγγυήσεις σε τρίτους, φυσι¬ 
κά ή νομικά πρόσωπα, μετά οποία συναλλάσσεται η Εται¬ 
ρεία, εφόσον αυτό κρίνεται σκόπιμο για την ευόδωση του 
εταιρικού σκοπού. 

κβ. Αποφασίζειτη συμμετοχή της Εταιρείας σε διαγωνι¬ 
σμούς του δημοσίου και κάθε φυσικού ή νομικού προσώ- 

που για θέματα που ανάγονται στους σκοπούς και την εν 
γένει δραστηριότητα της Εταιρείας και 

κγ. Κλείνει τα βιβλία της Εταιρείας στο τέλος κάθε εται¬ 
ρικής χρήσεως, καταρτίζει τον ετήσιο Ισολογισμό της και 
τις άλλες οικονομικές καταστάσεις και προτείνει τα μερί¬ 
σματα που πρέπει να διανεμηθούν στους μετόχους, κα¬ 
θώς και τα ποσά που πρέπει να κρατηθούν για το σχημα¬ 
τισμό αποθεματικών κεφαλαίων. 

Η παραπάνω απαρίθμηση των δικαιωμάτων του Διοικη¬ 
τικού Συμβουλίου είναι απλώς ενδεικτική και όχι περιορι¬ 
στική και κατά συνέπεια το Διοικητικό Συμβούλιο έχει 
όλες εν γένει τις αρμοδιότητες διοικήσεως και εκπροσω- 
πήσεως της Εταιρείας, καθώς και της διαχειρίσεως της 
περιουσίας της, σύμφωνα με όσα ορίζονται στην αρχή 
του παρόντος άρθρου, με τους περιορισμούς των άρ¬ 
θρων 10 και 23ατου Κ.Ν. 2190/20, όπως ισχύει. 

3. Το Διοικητικό Συμβούλιο, μπορεί να αναθέτει το σύ¬ 
νολο ή ορισμένες από τις αρμοδιότητες και εξουσίες του 
(εκτός από αυτές που απαιτούν συλλογική ενέργεια), κα¬ 
θώς και την εκπροσώπηση της Εταιρείας και τη δέσμευσή 
της με υπογραφή κάτω από την εταιρική επωνυμία σε ένα 
ή περισσότερα πρόσωπα, από κοινού ή χωριστά, μέλη του 
Διοικητικού Συμβουλίου ή μη, καθορίζοντας και την έκτα¬ 
ση της ανάθεσης καθώς και τον τίτλο, την αρμοδιότητα 
και εξουσία αυτών των προσώπων. 

4. Πράξειςτου Διοικητικού Συμβουλίου, ακόμα και αν εί¬ 
ναι εκτός του εταιρικού σκοπού, δεσμεύουν την Εταιρεία 
απέναντι στους τρίτους, εκτός αν αποδειχθεί ότι ο τρίτος 
γνώριζε την υπέρβαση του εταιρικού σκοπού ή όφειλε να 
τη γνωρίζει. Δεν συνιστά απόδειξη μόνη ή τήρηση των δια¬ 
τυπώσεων δημοσιότητας ως προς το καταστατικό της 
Εταιρείας ή τις τροποποιήσεις του. 

5. Περιορισμοί της εξουσίας του Διοικητικού Συμβουλί¬ 
ου από το καταστατικό ή από απόφαση της Γενικής Συνε- 
λεύσεως δεν αντιτάσσονται στους καλόπιστους τρίτους, 
ακόμη και αν έχουν υποβληθεί στις διατυπώσεις δημο¬ 
σιότητας. 

Άρθρο 23 

ΣΥΓΚΛΗΣΗ ΔΙΟΙΚΗΤΙΚΟΥ ΣΥΜΒΟΥΛΙΟΥ 

1. Το Διοικητικό Συμβούλιο συνέρχεται στην έδρα της 
Εταιρείας τακτικά μία φορά τουλάχιστον κάθε ημερολο¬ 
γιακό μήνα. 

2. Το Διοικητικό Συμβούλιο εγκύρως συνεδριάζει εκτός 
της έδρας του σε άλλο τόπο, είτε στην ημεδαπή είτε στην 
αλλοδαπή, εφόσον στη συνεδρίαση αυτή παρίστανται ή 
αντιπροσωπεύονται όλα τα μέλη του και κανένα δεν αντι¬ 
λέγει στην πραγματοποίηση της συνεδρίασης και στη λή¬ 
ψη αποφάσεων. 

3. Το Διοικητικό Συμβούλιο συγκαλείται από τον Πρόε¬ 
δρό του, με πρόσκληση που γνωστοποιείται στα μέλη του 
δύο (2) τουλάχιστον εργάσιμες ημέρες πριν από τη συνε¬ 
δρίαση. Στην πρόσκληση πρέπει απαραίτητα να αναγρά¬ 
φονται με σαφήνεια και τα θέματα της ημερήσιας διάτα¬ 
ξης, διαφορετικά η λήψη αποφάσεων επιτρέπεται μόνο 
εφόσον παρίστανται ή αντιπροσωπεύονται όλα τα μέλη 
του Διοικητικού Συμβουλίου και κανείς δεν αντιλέγει στη 
λήψη αποφάσεων. 

4. Τη σύγκληση του Διοικητικού Συμβουλίου μπορεί να 


ζητήσουντρία (3) έκτων μελών του, με αίτησή τους προς 
τον Πρόεδρο αυτού, ο οποίος υποχρεούται να συγκαλέ- 
σει το Διοικητικό Συμβούλιο μέσα σε προθεσμία δέκα (10) 
ημερών από την υποβολή της αίτησης. Σε περίπτωση άρ¬ 
νησης του Προέδρου να συγκαλέσει το Διοικητικό Συμ¬ 
βούλιο μέσα στην παραπάνω προθεσμία ή εκπρόθεσμης 
σύγκλησής του, επιτρέπεται στα μέλη που ζήτησαν τη σύ¬ 
γκληση να συγκαλέσουν αυτά το Διοικητικό Συμβούλιο 
μέσα σε προθεσμία πέντε (5) ημερών από τη λήξη του δε¬ 
καημέρου, γνωστοποιώντας τη σχετική πρόσκληση στα 
λοιπά μέλη του Διοικητικού Συμβουλίου. Στην κατά τα 
ανωτέρω αίτησή τους πρέπει, με ποινή απαραδέκτου, να 
αναφέρονται με σαφήνεια και τα θέματα με τα οποία θα 
ασχοληθεί το Διοικητικό Συμβούλιο. 

Άρθρο 24 

ΑΝΤΙΠΡΟΣΩΠΕΥΣΗ ΜΕΛΩΝ ΑΠΑΡΤΙΑ 
ΛΗΨΗ ΑΠΟΦΑΣΕΩΝ 

1. Το Διοικητικό Συμβούλιο βρίσκεται σε απαρτία και συ¬ 
νεδριάζει έγκυρα αν παρευρίσκονται ή αντιπροσωπεύο¬ 
νται το ήμισυ πλέον ενός των μελών του, ο αριθμός όμως 
των αυτοπροσώπως παρισταμένων δεν μπορεί ποτέ να εί¬ 
ναι μικρότερος των τριών (3). Για να βρεθεί ο αριθμός 
απαρτίας παραλείπεται το κλάσμα που είναι δυνατόν να 
προκύψει. 

2. Οι αποφάσεις του Διοικητικού Συμβουλίου λαμβάνο- 
νται με απόλυτη πλειοψηφία των συμβούλων που παρί- 
στανται και εκπροσωπούνται, επιφυλασσομένης της δια- 
τάξεωςτου άρθρου 5 παρ. 2 του παρόντος και τις λοιπές 
αντίθετες ρήτρεςτου Νόμου καιτου καταστατικού. Σε πε¬ 
ρίπτωση ισοψηφίας η ψηφοφορία επαναλαμβάνεται. Σε 
περίπτωση ισοψηφίας δεν υπερισχύει η ψήφος του Προ¬ 
έδρου του Διοικητικού Συμβουλίου. 

3. Κάθε Σύμβουλος έχει μία ψήφο, μπορεί όμως να αντι¬ 
προσωπεύει έναν απάντα Σύμβουλο, εάν εξουσιοδοτηθεί 
εγγράφως από τον απάντα με επιστολή, τηλεγράφημα, 
ΙθΙθχ ή τηλεομοιοτυπία (ίαχ) απευθυνόμενο στο Διοικητι¬ 
κό Συμβούλιο. Κανένας Σύμβουλος δεν μπορεί να αντι- 
προσωπευθεί στο Συμβούλιο από πρόσωπο που δεν απο¬ 
τελεί μέλος του, ενώ κανένας Σύμβουλος δεν μπορεί να 
αντιπροσωπεύσει περισσότερους από έναν Συμβούλους. 
Η εξουσιοδότηση προς αντιπροσώπευση μπορεί να περι¬ 
λαμβάνει μία ή περισσότερες συνεδριάσεις. 

4. Για ζητήματα προσωπικά οι αποφάσεις του Διοικητι¬ 
κού Συμβουλίου λαμβάνονται με μυστική ψηφοφορία που 
γίνεται με ψηφοδέλτια. 

5. Με απόφαση του Διοικητικού Συμβουλίου μπορεί να 
συμμετέχουν στις συνεδριάσεις του χωρίς δικαίωμα ψή¬ 
φου, Σύμβουλοι, συνεργάτες και υπάλληλοι της Εταιρεί¬ 
ας, όταν συζητούνται θέματα που έχουν σχέση με τις αρ- 
μοδιότητές τους. 

Άρθρο 25 

ΠΡΑΚΤΙΚΑ ΔΙΟΙΚΗΤΙΚΟΥ ΣΥΜΒΟΥΛΙΟΥ 

1. Για τις συζητήσεις και τις αποφάσεις του Διοικητικού 
Συμβουλίου τηρούνται πρακτικά, τα οποία καταχωρού- 
νται σε ιδιαίτερο βιβλίο και μπορούν να τηρούνται και κα¬ 
τά το μηχανογραφικό σύστημα. 

2. Τα πρακτικά συντάσσονται από το γραμματέα, ο 

οποίος εκλέγεται από το Διοικητικό Συ μβούλιο, από τα μέ¬ 
λη του ή από πρόσωπο εκτός του Συμβουλίου, και υπο¬ 
γράφονται από τον Πρόεδρο και από τους Συμβούλους 
που παραβρέθηκαν στη συνεδρίαση. 

3. Με τα πρακτικά πιστοποιούνται οι αποφάσεις που 
λαμβάνονται και σ’ αυτά αναγράφονται, τα παρόντα ή 
αντιπροσωπευόμένα μέλη,μεποιαπλειοψηφίαλήφθηκαν 
οι αποφάσεις, καθώς και οι σχετικές με τις αποφάσεις συ¬ 
ζητήσεις, περιληπτικώς. 

4. Κανείς από τους Συμβούλους δεν μπορεί να αρνηθεί 
την υπογραφή του πρακτικού της συνεδριάσεως στην 
οποία παραβρέθηκε, δικαιούται, όμως, να ζητήσει την κα- 
ταχώρηση σ’ αυτό της γνώμης του περιληπτικώς, ο δε 
Πρόεδρος υποχρεούται να την καταχωρήσει. Αν κάποιο 
από τα μέλη αρνηθεί να υπογράψει τα πρακτικά, γίνεται 
σχετική μνεία σ’ αυτά. Πάντως, για την απόφαση που λή- 
φθηκε νομίμως, δεν δημιουργεί ακυρότητα η άρνηση 
υπογραφής του πρακτικού από το Σύμβουλο, ο οποίος 
παραβρέθηκε στη συνεδρίαση. 

5. Τα αντίγραφα και τα αποσπάσματα των πρακτικών 
του Διοικητικού Συμβουλίου, τα οποία πρόκειται να προ- 
σαχθούν στο Δικαστήριο ή σ’ άλλη Αρχή ή και προς Τρά¬ 
πεζες ή άλλα πρόσωπα, επικυρώνονται από τον Πρόεδρο 
του Διοικητικού Συμβουλίου ή από το νόμιμο αναπληρω¬ 
τή του ή τον εντεταλμένο για το σκοπό αυτό Σύμβουλο, 
ύστερα από απόφαση του Διοικητικού Συμβουλίου. Αντί¬ 
γραφα πρακτικών συνεδριάσεων του Διοικητικού Συμ¬ 
βουλίου, για τα οποία υπάρχει υποχρέωση καταχώρησής 
τους στο μητρώο ανωνύμων εταιριών, σύμφωνα με το άρ¬ 
θρο 7α του ΚΝ.2190/1920, υποβάλλονται την αρμόδια 
Εποπτεύουσα Αρχή μέσα σε προθεσμία είκοσι (20) ημε¬ 
ρών από τη συνεδρίαση του Διοικητικού Συμβουλίου. 

Άρθρο 26 

ΠΑΡΑΙΤΗΣΗ ΣΥΜΒΟΥΛΩΝ 

Κάθε Σύμβουλος οφείλει να προσέρχεται και να μετέχει 
ανελλιπώς στις συνεδριάσεις του Διοικητικού Συμβουλί¬ 
ου. Η αδικαιολόγητη απουσία κάποιου Συμβούλου απότις 
συνεδριάσεις του Συμβουλίου για χρονικό διάστημα που 
υπερβαίνει το εξάμηνο λογίζεται ως παραίτηση, η οποία 
θα θεωρείται συντελεσμένη αφού πρώτα λάβει σχετική 
απόφαση το Διοικητικό Συμβούλιο και καταχωρηθεί η 
απόφασή του στα πρακτικά του Δ.Σ. 

Άρθρο 27 

ΑΠΟΖΗΜΙΩΣΗ ΣΥΜΒΟΥΛΩΝ 

1. Με απόφαση του Διοικητικού Συμβουλίου μπορεί να 
ορισθεί προσωρινή αμοιβή για τα μέλη του, που πρέπει να 
εγκριθεί από τη Γενική Συνέλευση. 

2. Οι αμοιβές που καταβάλλονται σε μέλη του Διοικητι¬ 
κού Συμβουλίου για υπηρεσίες που προσφέρουν με βάση 
ειδική σχέση μισθώσεως εργασίας ή εντολής πρέπει 
οπωσδήποτε να εγκριθούν από τη Γ ενική Συνέλευση. 

3. Κάθε άλλη αμοιβή ή αποζημίωση που χορηγείται για 
οποιοδήποτε λόγο σε μέλη του Διοικητικού Συμβουλίου 
θεωρείται ότι βαρύνει την Εταιρία, μόνον αν εγκριθεί κα¬ 
τά ποσό για κάθε Σύμβουλο από την τακτική Γ ενική Συνέ¬ 
λευση των μετόχων με ειδική απόφασή της. Η αμοιβή αυ¬ 
τή μπορεί να μειωθεί από το δικαστήριο, αν κατ’ αγαθή 


κρίση, είναι υπέρογκος και ανατάχθηκαν κατά της απο- 
φάσεως που ελήφθη, μέτοχοι οι οποίοι εκπροσωπούντο 
ένα δέκατο (1/10) του μετοχικού κεφαλαίου. 

Άρθρο 28 

ΕΥΘΥΝΗ ΜΕΛΩΝ Δ.Σ. ΑΠΑΓΟΡΕΥΣΗ ΑΝΤΑΓΩΝΙΣΜΟΥ 

1. Τα μέλη του Διοικητικού Συμβουλίου, ως μέλη του 
Συμβουλίου, δεν έχουν προσωπική ευθύνη έναντι τωντρί- 
των ή των μετόχων ατομικώς, ευθύνονται όμως από την 
ανατεθείσα σ’ αυτά εντολή απέναντι της Εταιρείας κατά 
τα οριζόμενα στις διατάξεις των άρθρων 22α και 22β του 
Κ.Ν. 2190/1920, όπως ισχύει. 

2. Δεν επιτρέπεται στα μέλη του Διοικητικού Συμβουλί¬ 
ου, στον Γενικό Διευθυντή και στους διευθυντές της Εται¬ 
ρείας να ενεργούν κατ’ επάγγελμα για λογαριασμό τους 
ή για λογαριασμό τρίτων, χωρίς την άδεια της Γ ενικής Συ¬ 
νέλευσης, πράξεις που υπάγονται στους επιδιωκόμενους 
από την Εταιρεία σκοπούς ή/και να μετέχουν ως ομόρ- 
ρυθμοι εταίροι σε εταιρίες που επιδιώκουν τέτοιους σκο¬ 
πούς. Από τις ανωτέρω απαγορεύσεις εξαιρούνται οι θυ¬ 
γατρικές εταιρίες της Εταιρείας ή εταιρίες στο κεφάλαιο 
των οποίων συμμετέχει. 

2α. Τα μέλη του Διοικητικού Συμβουλίου υποχρεούνται 
να τηρούν απόλυτη εχεμύθεια για εμπιστευτικά θέματα 
της Εταιρείας των οποίων έλαβαν γνώση με την ιδιότητά 
τους ως συμβούλων. 

3. Σε περίπτωση παράβασης των παραπάνω διατάξεων 
η Εταιρία έχει δικαίωμα αποζημίωσης κατά τις διατάξεις 
τωνπαρ.2 και3του άρθρου 23του Κ.Ν. 2190/1920. 

4. Οποιαδήποτε παροχή δανείων, πιστώσεων και εγ¬ 
γυήσεων από την Εταιρία σε μέλη του Διοικητικού Συμ¬ 
βουλίου, στους ιδρυτές της, σε Γενικό Διευθυντή, σε δι¬ 
ευθυντές της ή και σε συζύγους ή άλλους συγγενείς αυ¬ 
τών μέχρι και τρίτου βαθμού εξ αίματος ή εξ αγχιστείας 
απαγορεύεται και είναι άκυρη. Επίσης, δάνεια της Εται¬ 
ρείας σε τρίτους καθώς και η παροχή πιστώσεως σ’ αυ¬ 
τούς με οποιονδήποτε τρόπο ή παροχή εγγυήσεων υπέρ 
αυτών με σκοπό την απόκτηση από αυτούς μετοχών της 
Εταιρείας, απαγορεύονται απολύτως και είναι άκυρα. Οι 
απαγορεύσεις αυτές ισχύουν και προκειμένου περί δα¬ 
νείων ή πιστώσεων που χορηγούνται από θυγατρικές 
εταιρίες κατά την έννοια του άρθρου 42ε, παραγρ. 5 του 
ΚΝ 2190/20, ως και από ομόρρυθμες εταιρίες στις οποίες 
ομόρρυθμο μέλος είναι η Εταιρία. Οποιεσδήποτε άλλες 
συμβάσεις της με τα πιο πάνω πρόσωπα, εκτός αυτών που 
δεν εξέρχονται τα όρια της τρέχουσας συναλλαγής της 
Εταιρείας με τους πελάτες της Εταιρείας, είναι άκυρες 
χωρίς προηγούμενη ειδική έγκρισή τους από τη Γενική 
Συνέλευση. Η έγκριση αυτή δεν παρέχεται αν στην από¬ 
φαση ανατάχθηκαν μέτοχοι οι οποίοι εκπροσωπούν του¬ 
λάχιστον το ένα τρίτο (1/3) του μετοχικού κεφαλαίου που 
εκπροσωπείται στη Γενική Συνέλευση. Η παράβαση των 
διατάξεων της παραγράφου αυτής επάγεται τις ποινές 
του άρθρου 58ατου Κωδικοποιημένου Νόμου 2190/20. 

Άρθρο 29 

ΔΙΕΥΘΥΝΩΝ ΣΥΜΒΟΥΛΟΣ 

1. Ο Διευθύνων Σύμβουλος είναι μέλος του Δ.Σ. της 
Εταιρείας και η ιδιότητά του δεν είναι ασυμβίβαστη με την 

ιδιότητα του Προέδρου του Δ.Σ. Προΐσταται όλων των 
υπηρεσιών της Εταιρείας, διευθύνει το έργο τους, παίρ¬ 
νει τις αναγκαίες αποφάσεις μέσα στα πλαίσια των διατά¬ 
ξεων που διέπουν τη λειτουργία της Εταιρείας, των εγκε¬ 
κριμένων προγραμμάτων και προϋπολογισμών και του 
Επιχειρησιακού Σχεδίου (Ε.Σ.) και του Στρατηγικού Σχε¬ 
δίου (Σ.Σ.) και των όρων της Σύμβασης Διαχείρισης που 
έχει καταρτίσει με την Εταιρία. 

2. Προσλαμβάνεται για χρονικό διάστημα πέντε (5) ετών 
μετά από δημόσια προκήρυξη της θέσης, η οποία γίνεται 
με απόφαση του Διοικητικού Συμβουλίου της μετόχουΕ- 
ταιρείαςπου κατέχειτηνπλειοψηφίατου μετοχικού κεφα¬ 
λαίου (Μητρικής Εταιρείας). Τα ελάχιστα απαιτούμενα 
προσόντα για την κατάληψη της θέσης του Διευθύνοντος 
Συμβούλου είναιπτυχίο Α.Ε.Ι.τηςημεδαπήςή ισότιμο της 
αλλοδαπής και πενταετής εμπειρία σε θέση σημαντικής 
ευθύνης και απαιτήσεων στο δημόσιο ή τον ιδιωτικό το¬ 
μέα. 

Με την ίδια απόφαση καθορίζεται και η διαδικασία της 
επιλογής, εξειδικεύονται τα αναγκαία προσόντα και μπο¬ 
ρεί να ορίζεται ότι απαιτούνται και προσόντα πέραν των 
αναφερομένων στο προηγούμενο εδάφιο. Η επιλογή του 
Διευθύνοντος Συμβούλου γίνεται με απόφαση της Γενι¬ 
κής Συνέλευσης των μετόχων της Εταιρείας. Το Διοικητι¬ 
κό Συμβούλιο συνάπτει Σύμβαση Διαχείρισης με το Διευ- 
θύνοντα Σύμβουλο, κατά τα οριζόμενα στο άρθρο 30 του 
παρόντος Καταστατικού. Η Σύμβαση Διαχείρισης του Δι- 
ευθύνοντος Συμβούλου μπορεί να καταγγελθεί από το Δι¬ 
οικητικό Συμβούλιο, αν διαπιστωθεί σοβαρή απόκλιση 
των μεγεθών ή του χρόνου πραγματοποίησης των στό¬ 
χων που δεν δικαιολογείται επαρκώς ή άλλος σπουδαίος 
λόγος. Εφόσον καταγγελθεί η Σύμβαση Διαχείρισης, ο Δι- 
ευθύνων Σύμβουλος εκπίπτει αυτοδικαίως από τη θέση 
του ως μέλος του Διοικητικού Συμβουλίου. 

3. Ο Διευθύνων Σύμβουλος έχειτις παρακάτω αρμοδιό¬ 
τητες, οι οποίες είναι καταστατικές και όσες άλλες του 
αναθέτει εκάστοτε το Διοικητικό Συμβούλιο: 

α) Υποβάλλει στο Διοικητικό Συμβούλιο της Εταιρείας 
τις προτάσεις και εισηγήσεις που απαιτούνται για την 
υλοποίηση των σκοπών της Εταιρείας όπως αυτοί εξειδι¬ 
κεύονται στα Ε.Σ. και Σ.Σ. 

β) αποφασίζει την κατάρτιση συμβάσεων αντικειμένου 
μέχρι του ποσού που εκάστοτε ορίζεται με απόφαση του 
Διοικητικού Συμβουλίου. 

4. Το Διευθύνοντα Σύμβουλο, απάντα ή κωλυόμενο, 
αναπληρώνει ο Πρόεδρος του Δ.Σ. ή άλλος Σύμβουλος 
που ορίζεται με απόφαση του Διοικητικού Συμβουλίου. 

Άρθρο 30 

ΣΥΜΒΑΣΗ ΔΙΑΧΕΙΡΙΣΗΣ ΚΑΙ ΕΛΕΓΧΟΣ ΤΗΡΗΣΗΣ ΤΗΣ 

1. Μεταξύ της Εταιρείας, η οποία εκπροσωπείται από ει¬ 
δικά εξουσιοδοτημένο Σύμβουλο με απόφαση του Διοι¬ 
κητικού Συμβουλίου και του προταθέντος κατά τα οριζό¬ 
μενα στο άρθρο 29 του παρόντος Καταστατικού Διευθύ- 
νοντος Συμβούλου συνάπτεται Σύμβαση Διαχείρισης, 
στην οποία καθορίζονται με λεπτομέρεια και στο πλαίσιο 
των Σ.Σ. και Ε.Σ. οι στόχοι που ο Διευθύνων Σύμβουλος 
αναλαμβάνει να εκπληρώσει κατά τη διάρκεια της θητεί¬ 
ας του. 


2. Η Σύμβαση Διαχείρισης περιλαμβάνει ιδίως: 

α) Τους όρους και κανόνες για την επίτευξη των στόχων 
του Ε.Σ. και τη διαδικασία ελέγχου εφαρμογής του. 

β) Τους όρους και τις προϋποθέσεις τροποποίησής της, 
ιδίως σε περίπτωση αναθεώρησης του Επιχειρησιακού 
Σχεδίου. 

γ) Τις εξαιρετικές περιπτώσεις υλικής ή ηθικής επιβρά¬ 
βευσης του Προέδρου του Δ.Σ. και του Διευθύνοντος 
Συμβούλου κατά τη λήξη της διαχειριστικής περιόδου ή 
και κατά τη λήξη της θητείας τους. Η επιβράβευση αυτή 
δίδεται όταν οι ετήσιοι ή οι συνολικοί στόχοι του Ε.Σ. επι¬ 
τεύχθηκαν σε βαθμό που υπερβαίνει τα προβλεπόμενα 
στο Συμβόλαιο Διαχείρισης, λόγω της ιδιαίτερης ικανότη¬ 
τας, πρωτοβουλίας και επιμέλειας που αυτοί επέδειξαν. 

δ) Τους λόγους καταγγελίας της. 

ε) Τους δείκτες παρακολούθησης των κρίσιμων οικονο¬ 
μικών μεγεθών, στους οποίους μπορεί να συμπεριλαμβά- 
νονται ενδεικτικά οι δείκτες κόστους παραγωγής προϊό¬ 
ντων ή παροχής υπηρεσιών, παραγωγικότητας, βαθμού 
αξιοποίησης του προσωπικού, ποιότητας παραγόμενων 
προϊόντων ή παρεχόμενων υπηρεσιών. 

στ) Τοποσόπου διατίθεται συνολικά ετησίως για τις δα¬ 
πάνες του προσωπικού σε σχέση μετά άλλα βασικά οικο¬ 
νομικά μεγέθη της Εταιρείας. 

3. Αν διαπιστωθεί σοβαρή απόκλιση των μεγεθών ή του 
χρόνου πραγματοποίησης των στόχων που δεν δικαιολο¬ 
γείται επαρκώς ή άλλος σπουδαίος λόγος, με απόφασή 
του, το Διοικητικό Συμβούλιο δύναται να καταγγείλει τη 
Σύμβαση Διαχείρισης. 

4. Το Διοικητικό Συμβούλιο της Εταιρείας συντάσσει 
ετήσια έκθεση πεπραγμένων που περιέχει όλα τα οικονο¬ 
μικά μεγέθη που αφορούν τους εγκεκριμένους από το 
Ε.Σ. στόχους και περιγράφονται και στη Σύμβαση Διαχεί¬ 
ρισης. Η έκθεση κοινοποιείται μέσα στους τρεις (3) πρώ¬ 
τους μήνες του έτους στους Υπουργούς Εθνικής Οικονο¬ 
μίας και Ανάπτυξης. 

Άρθρο 31 

ΣΥΜΒΟΥΛΙΟ ΔΙΕΥΘΥΝΣΗΣ 

1. Στην Εταιρείαλειτουργεί Συμβούλιο Διεύθυνσης γιατο 
συντονισμό και την εξασφάλιση της ομαλής λειτουργίας 
της Εταιρείας, την επίλυση σημαντικών προβλημάτων της 
τρέχουσας διαχείρισης, τη λήψη αποφάσεων για προμήθει¬ 
ες ή αναθέσεις έργων μέχρι το τιθέμενο από το Διοικητικό 
Συμβούλιο χρηματικό όριο και την άσκηση κάθε άλλης αρ¬ 
μοδιότητας που του εκχωρεί το Διοικητικό Συμβούλιο. 

Στο Συμβούλιο Διεύθυνσης μετέχει ο Διευθύνων Σύμ¬ 
βουλος ως Πρόεδρος, και διευθυντές της Εταιρείας. 
Μπορούν να συμμετέχουν επίσης διευθυντικά στελέχη 
και από θυγατρικές εταιρίες της Εταιρείας. 

Η σύνθεση και ο κανονισμός λειτουργίας του Συμβουλί¬ 
ου Διεύθυνσης αποφασίζεται και εγκρίνεται από το Διοι¬ 
κητικό Συμβούλιο, μετά από εισήγηση του Διευθύνοντος 
Συμβούλου. 

Άρθρο 32 

ΣΤΡΑΤΗΓΙΚΟ ΕΠΙΧΕΙΡΗΣΙΑΚΟ ΣΧΕΔΙΟ 

1. Το Διοικητικό Συμβούλιο της Εταιρείας υποχρεούται 
να καταρτίζει: 

α) Το Στρατηγικό Σχέδιο (Σ.Σ.) που καθορίζει τους μα¬ 
κροχρόνιους βασικούς στόχους για την εκπλήρωση των 
σκοπών της Εταιρείας. 

β) Το Επιχειρησιακό Σχέδιο (Ε.Σ.), με διάρκεια τριών (3) 
έως πέντε (5) ετών. Το Ε.Σ. εξειδικεύει τους στόχους του 
Σ.Σ. και τις μεθόδους πραγματοποίησής τους για καθένα 
από τα έτη της διάρκειάς του. 

2. Κάθε Ε.Σ. περιλαμβάνει επί μέρους σχέδια που περι¬ 
γράφουν τους στόχους και τις δραστηριότητες ανά επι¬ 
χειρησιακή μονάδα, για κάθε διαχειριστική περίοδο και 
συνολικά για όλη τη διάρκειά του. 

Σε κάθε Ε.Σ.: 

α) Περιγράφονται οι στόχοι που επιδιώκονται εκφρα¬ 
σμένοι σε ποσά. 

β) Προσδιορίζεται ο χρόνος της πραγματοποίησής 
τους. 

γ) Προσδιορίζονται τα μέσα και οι ενέργειες που προο¬ 
ρίζονται για το σκοπό αυτόν. 

δ) Αποτιμάται το κόστος της πραγματοποίησης των 
στόχων αυτών και 

ε) Καθορίζονται οι εσωτερικές διαδικασίες παρακολού¬ 
θησης και ελέγχου της πραγματοποίησης των στόχων αυ¬ 
τών. 

3. Η Εταιρεία, εφόσον έχει θυγατρικές εταιρίες καταρ¬ 
τίζει Ε.Σ. και Σ.Σ. για λογαριασμό και των θυγατρικών. 

4. Το Ε.Σ. μπορεί να αναθεωρείται μετοντρόπο που κα¬ 
ταρτίζεται. Σε επείγουσες περιπτώσεις το Διοικητικό Συμ¬ 
βούλιο μπορεί, αν το κρίνει αναγκαίο να προβαίνει σε πε¬ 
ριορισμένης έκτασης αναμορφώσεις του Ε.Σ. για τη βελ¬ 
τίωση των αποτελεσμάτων της Εταιρείας. Η έκθεση 
δικαιολόγησης των ανωτέρω αλλαγών που αποδεικνύει 
την ανάγκη επιβολής τους υποβάλλεται από το Διοικητι¬ 
κό Συμβούλιο μαζί με την έκθεση πεπραγμένων του άρ¬ 
θρου 36 παρ. 1 του παρόντος Καταστατικού. 

5. Η υποχρέωση κατάρτισης του Σ.Σ. και του Ε.Σ. σύμ¬ 
φωνα μετο παρόν άρθρο δεν αναιρεί την υποχρέωση κα¬ 
τάρτισης του προϋπολογισμού, του απολογισμού, του 
λογαριασμού αποτελεσμάτων χρήσης, καθώς και κάθε 
άλλου στοιχείου προ προβλέπεται από γενικές ή ειδικές 
διατάξεις. 

6. ΤαΕ.Σ. και Σ.Σ. κοινοποιούνται από το Διοικητικό Συμ¬ 
βούλιο της Εταιρείας στους Υπουργούς Οικονομίας και 
Ανάπτυξης, και εγκρίνονται από την Μητρική Εταιρία η 
οποία ελέγχει και την εφαρμογή τους. 

ΚΕΦΑΛΑΙΟ Ε’ 

ΕΛΕΓΚΤΕΣ ΚΑΙ ΔΙΚΑΙΩΜΑΤΑ ΜΕΙΟΨΗΦΙΑΣ 
Άρθρο 33 
ΕΛΕΓΚΤΕΣ 

1. Για να ληφθεί από τη Γ ενική Συνέλευση έγκυρη από¬ 
φαση για τις ετήσιες Οικονομικές καταστάσεις πρέπει αυ¬ 
τές να ελεγχθούν από δύο (2) Ελεγκτές, οι οποίοι, μαζί με 
τους δύο (2) αναπληρωματικούς τους, ορίζονται απάτην 
προηγούμενη τακτική Γενική Συνέλευση σύμφωνα με τα 
άρθρα36 και36ατου Κ.Ν. 2190/20 ως ισχύει. Η Γενική Συ¬ 
νέλευση δικαιούται να εκλέγει έναν μόνο τακτικό και έναν 
αναπληρωματικό εφόσον είναι Ορκωτοί Ελεγκτές του Σώ¬ 
ματος Ορκωτών Ελεγκτών. Σε περίπτωση υπέρβασης των 
ορίων της παραγράφου 6 του άρθρου 42α του Κωδ.Ν. 


2190/1920, όπως ισχύει, ή εφόσον καταρτίζονται ενοποι¬ 
ημένες οικονομικές καταστάσεις κατά το Π.Δ. 498/87 (άρ- 
θρ.108 ΚΝ 2190/1920), η εκλογή των Ορκωτών Ελεγκτών 
είναι υποχρεωτική. Οι διατάξεις των παραγρ. 7 και 8 του 
άρθρ. 42α ΚΝ 2190/20 εφαρμόζονται αναλόγως. 

2. Η τακτική Γενική Συνέλευση στην απόφαση διορι¬ 
σμού των Ελεγκτών και των αναπληρωματικών τους κα¬ 
θορίζει και την αμοιβή τους. Μέσα σε πέντε (5) ημέρες 
από τη συνεδρίαση της Γενικής Συνέλευσης που όρισε 
τους Ελεγκτές, πρέπει η Εταιρία να τους ανακοινώσει το 
διορισμό τους. Αν μέσα σε πέντε (5) ημέρες δεν αρνηθούν 
το διορισμό τους, θεωρείται ότι τον αποδέχονται και 
έχουν όλες τις ευθύνες, τα δικαιώματα και τις υποχρεώ¬ 
σεις του άρθρου 37 του ΚΝ 2190/1920. Δυνατότης επανε¬ 
κλογής των ίδιων Ελεγκτών δεν αποκλείεται, όχι όμως για 
περισσότερες από πέντε (5) εταιρικές χρήσεις. 

3. Δεν είναι δυνατόν να ορισθούν ως Ελεγκτές τακτικοί 
ή αναπληρωματικοί: α) Ιδρυτές, μέλη του Διοικητικού 
Συμβουλίου της Εταιρείας, Γενικοί Διευθυντές ή Διευθυ¬ 
ντές της Εταιρείας, β) σύζυγοι ή συγγενείς των παραπά¬ 
νω προσώπων εξ αίματος ή εξ αγχιστείας μέχρι και του 
δευτέρου βαθμού, γ) υπάλληλοι της Εταιρείας και εξαρ¬ 
τημένης από αυτήν εταιρίας, δ) δημόσιοι υπάλληλοι, 
υπάλληλοι νομικών προσώπων δημοσίου δικαίου, τραπε¬ 
ζών και επιχειρήσεων κοινής ωφελείας. 

4. Οι Ελεγκτές οφείλουν κατά τη διάρκεια της χρήσης 
να παρακολουθούν την λογιστική και διαχειριστική κατά¬ 
σταση της Εταιρείας και δικαιούνται να λάβουν γνώση 
οποιουδήποτε βιβλίου, λογαριασμού ή εγγράφου καθώς 
και των πρακτικών της Γ ενικής Συνέλευσης και του Διοι¬ 
κητικού Συμβουλίου. Υποχρεούνται να προβαίνουν σε κά¬ 
θε αναγκαία υπόδειξη προς το Διοικητικό Συμβούλιο, σε 
περίπτωση δε παράβασης του Νόμου ή του καταστατι¬ 
κού, αναφέρονται στην αρμόδια Εποπτεύουσα Αρχή. Με¬ 
τά τη λήξη της χρήσης υποχρεούνται να ελέγξουν τις ετή¬ 
σιες οικονομικές καταστάσεις και το λογαριασμό αποτε¬ 
λεσμάτων χρήσης και να υποβάλλουν προς την Τακτική 
Γενική Συνέλευση έκθεση για το πόρισμα του ελέγχου 
τους. Από την έκθεση αυτή, πρέπει να προκύπτει σαφώς 
μετά από έλεγχο της ακρίβειας και της νομιμότητας των 
εγγραφών στα βιβλία της επιχείρησης, εάν οι ετήσιες οι¬ 
κονομικές καταστάσεις απεικονίζουν την αληθινή οικονο¬ 
μική κατάσταση της επιχείρησης κατά την ημερομηνία 
της λήξης της χρήσης που ελέγχθηκε, ο δε λογαριασμός 
«Αποτελέσματα Χρήσης»τα αποτελέσματα που έχουν 
προκύψει σ’ αυτή. 

Ειδικότερα η έκθεση των Ελεγκτών οφείλει να αναφέ¬ 
ρει: 

α) Εάν παρασχέθηκαν σε αυτούς οι πληροφορίες τις 
οποίες είχαν ανάγκη για την εκτέλεση του έργου τους. 

β) Εάν έλαβαν γνώση πλήρους απολογισμού των εργα¬ 
σιών των Υποκαταστημάτων, εφόσον υπάρχουν τέτοια. 

γ) Εάν επήλθε τροποποίηση στη μέθοδο της απογρα- 
φής σε σχέση με την προηγούμενη χρήση καθώς και τα 
προβλεπόμενα στοιχεία του άρθρου 43α παρ.3 εδαφ.γ 
καιπαρ.4του Κ.Ν. 2190/1920. 

δ) Εάν το προσάρτημα περιλαμβάνει τις πληροφορίες 
των παραγρ. 1 ή 2 του άρθρ.43ατου Κ.Ν. 2190/1920 και 
ε) Εάν έγινε επαλήθευση και συμφωνία του περιεχομέ¬ 
νου της έκθεσης του Διοικητικού Συμβουλίου με τις σχε- 

τικές οικονομικές καταστάσεις. Για το σκοπό αυτό η έκ¬ 
θεση του Δ.Σ. πρέπει να έχει τεθεί υπόψη των Ελεγκτών 
τουλάχιστον τριάντα (30) ημέρες πριν τη Γενική Συνέλευ¬ 
ση. Επίσης οι Ελεγκτές των ενοποιημένων οικονομικών 
καταστάσεων πρέπει να πιστοποιούν ότι οι καταστάσεις 
αυτές έχουν καταρτισθεί σύμφωνα με το ΠΔ 498/87 και 
ότι η ενοποιημένη έκθεση διαχείρισης βρίσκεται σε συμ¬ 
φωνία με τις ενοποιημένες οικονομικές καταστάσεις της 
ίδιας χρήσης. Γ ια το σκοπό αυτό η ενοποιημένη έκθεση 
διαχείρισης πρέπει να τίθεται υπόψη των Ελεγκτών του¬ 
λάχιστον τριάντα (30) ημέρες πριν από την υπογραφή της 
και να υποβάλλεται σε δημοσιότητα κατά το άρθρο 109 
του ΚΝ 2190/20. Οι Ελεγκτές οφείλουν να παρίστανται 
στη Γ ενική Συνέλευση και να παρέχουν κάθε πληροφορία 
σχετική με τον έλεγχο που διενεργήθηκε από αυτούς. 

5. Οι Ελεγκτές δικαιούνται με αίτησή τους προς τον 
Πρόεδρο του Διοικητικού Συμβουλίου να ζητήσουν τη σύ¬ 
γκληση έκτακτης Γ ενικής Συνέλευσης. Η Συνέλευση αυτή 
συγκαλείται υποχρεωτικά από το Διοικητικό Συμβούλιο 
μέσα σε δέκα (10) ημέρες από την επίδοση της αίτησης 
προς τον Πρόεδρό του, και έχει σαν αντικείμενο ημερή¬ 
σιας διάταξης το περιεχόμενο που αναγράφεται στην αί¬ 
τηση. 

6. Οι Ελεγκτές ευθύνονται κατά την άσκηση των καθη¬ 
κόντων τους για κάθε πταίσμα και υποχρεούνται σ’ απο¬ 
ζημίωση της Εταιρείας. Η ευθύνη των Ελεγκτών δεν μπο¬ 
ρεί ν’ αποκλεισθεί ή να περιορισθεί. 

7. Μετά την έγκριση των ετήσιων οικονομικών καταστά¬ 
σεων η Γενική Συνέλευση αποφασίζει για την απαλλαγή 
των Ελεγκτών από κάθε ευθύνη αποζημίωσης, εφαρμο- 
ζομένων κατά τα λοιπά και στην περίπτωση αυτή των δια¬ 
τάξεων του άρθρου 18 του παρόντος καταστατικού. 

Άρθρο 34 

ΔΙΚΑΙΩΜΑΤΑ ΜΕΙΟΨΗΦΙΑΣ 

1. Με αίτηση μετόχωνπου εκπροσωπούντο 1/20του κα¬ 
ταβεβλημένου μετοχικού κεφαλαίου το Διοικητικό Συμ¬ 
βούλιο οφείλει να συγκαλεί έκτακτη Γενική Συνέλευση, 
ορίζοντας ημέρα συνεδρίασής της που δεν απέχει περισ¬ 
σότερο από τριάντα (30) ημέρες από τη χρονολογία επί¬ 
δοσης της αίτησης στον Πρόεδρο του Διοικητικού Συμ¬ 
βουλίου. Στην αίτηση πρέπει να προσδιορίζεται ακριβώς 
το αντικείμενο ημερήσιας διάταξης. 

2. Με αίτηση μετόχωνπου εκπροσωπούντο 1/20του κα¬ 
ταβεβλημένου μετοχικού κεφαλαίου, ο Πρόεδρος της Γε¬ 
νικής Συνέλευσης οφείλει να αναβάλει για μία φορά μόνο 
τη λήψη αποφάσεων τακτικής ή έκτακτης Γενικής Συνέ¬ 
λευσης, ορίζοντας ημέρα συνέχισης της συνεδρίασης για 
τη λήψη αυτών των αποφάσεων, εκείνη που ορίζεται στην 
αίτηση των μετόχων, η οποία όμως δεν μπορεί να απέχει 
περισσότερο από τριάντα (30) ημέρες από τη χρονολογία 
της αναβολής. Η μετ’ αναβολή Γενική Συνέλευση αποτε¬ 
λεί συνέχιση της προηγούμενης και δεν απαιτείται η επα¬ 
νάληψη των διατυπώσεων δημοσίευσης της πρόσκλησης 
των μετόχων, σε αυτήν δε, μπορούν να μετάσχουν και νέ¬ 
οι μέτοχοι, τηρουμένων των διατάξεων των άρθρων 27 
παρ. 2 και 28 του ΚΝ.2190/1920. 

3. Με αίτηση των μετόχων που εκπροσωπούν το 1/20 
του μετοχικού κεφαλαίου που έχει καταβληθεί, η οποία 


υποβάλλεται στην Εταιρεία πέντε (5) πλήρεις ημέρες πριν 
από την τακτική Γενική Συνέλευση, το Διοικητικό Συμ¬ 
βούλιο είναι υποχρεωμένο: 

α) Να ανακοινώσει στη Γενική Συνέλευση των μετόχων 
τα ποσά που στην τελευταία διετία καταβλήθηκαν για κά¬ 
θε αιτία από την Εταιρεία στα μέλη του Διοικητικού Συμ¬ 
βουλίου ή στους Διευθυντές ή άλλους υπαλλήλους της, 
καθώς και κάθε άλλη παροχή στα πρόσωπα αυτά ή τις από 
κάθε αιτία υφιστάμενες συμβάσεις της Εταιρείας με αυ¬ 
τούς. 

β) Να δίνει συγκεκριμένες πληροφορίες που ζητούνται 
για τις υποθέσεις της Εταιρείας στο μέτρο που είναι χρή¬ 
σιμες για την πραγματική εκτίμηση των θεμάτων της ημε¬ 
ρήσιας διάταξης. Το Διοικητικό Συμβούλιο μπορεί να αρ- 
νηθεί να δώσει πληροφορίες που ζητούνται αν υπάρχει 
αποχρών λόγος γράφοντας την αιτιολογία στα πρακτικά. 

4. Με αίτηση μετόχων που εκπροσωπούν το 1/3 του 
εταιρικού κεφαλαίου που έχει καταβληθεί και που υπο¬ 
βάλλεται στην Εταιρεία στην ίδια προθεσμία της παραπά¬ 
νω παραγράφου, το Διοικητικό Συμβούλιο είναι υποχρεω¬ 
μένο να δώσει στη Γενική Συνέλευση ή αν προτιμά πριν 
από αυτήν σε εκπρόσωπό τους, πληροφορίες για την πο¬ 
ρεία των εταιρικών υποθέσεων και την περιουσιακή κατά¬ 
σταση της Εταιρείας. Το Διοικητικό Συμβούλιο μπορεί να 
αρνηθεί για αποχρώντα και ουσιώδη λόγο γράφοντας την 
αιτιολογία στα πρακτικά. 

5. Στις περιπτώσεις του δεύτερου εδαφίου της παρ. 3β 
και της παρ. 4 του άρθρου αυτού κάθε αμφισβήτηση για 
την βασιμότητα ή μη της αιτιολογίας άρνησης της παρο¬ 
χής των πληροφοριών λύνεται από το Μονομελές Πρω¬ 
τοδικείο της έδρας της Εταιρείας με απόφαση που εκδί- 
δεται κατά τη διαδικασία των ασφαλιστικών μέτρων. Με 
την ίδια απόφαση το Δικαστήριο υποχρεώνει και την Εται¬ 
ρεία να παράσχει τις πληροφορίες που αρνήθηκε. 

6. Με αίτηση των μετόχων που εκπροσωπούν το 1/20 
του εταιρικού κεφαλαίου που έχει καταβληθεί, η λήψη 
απόφασης για κάποιο θέμα της ημερήσιας διάταξης Γ ενι¬ 
κής Συνέλευσης γίνεται με ονομαστική κλήση. 

7. Σε όλες τις παραπάνω περιπτώσεις των προηγουμέ¬ 
νων παραγράφων 1 έως 4του άρθρου αυτού οι αιτούντες 
μέτοχοι πρέπει να τηρούν κατατεθειμένες, σύμφωνα με 
το άρθρο 11 του παρόντος, τις μετοχές, που τους παρέ¬ 
χουν τα παραπάνω δικαιώματα, από τη χρονολογία της 
επίδοσης της αίτησής τους μέχρι τη συνεδρίαση της Γ ε¬ 
νικής Συνέλευσης και στις περιπτώσεις της παρ. 5 μέχρι 
την έκδοση της απόφασης του Μονομελούς Πρωτοδικεί¬ 
ου. 

8. Μέτοχοι που αντιπροσωπεύουν τουλάχιστον το 1/20 
του εταιρικού κεφαλαίου που έχει καταβληθεί, μπορούν 
να ζητήσουν από το Μονομελές Πρωτοδικείο της έδρας 
της Εταιρείαςτη διενέργεια ελέγχου, για παράβαση όρων 
του καταστατικού και αποφάσεων της Γ ενικής Συνέλευ¬ 
σης κατά την κατάρτιση των ετήσιων οικονομικών κατα¬ 
στάσεων και την οικονομική διαχείριση και λειτουργία της 
Εταιρείας, με την προϋπόθεση ότι οι καταγγελλόμενες 
πράξεις αναφέρονται ότι έγιναν μέσα στη διετία από τη 
χρονολογία της έγκρισης των ετήσιων οικονομικών κατα¬ 
στάσεων της χρήσης μέσα στην οποία έγιναν. 

9. Μέτοχοι της Εταιρείας που εκπροσωπούντο 1/3 του 
μετοχικού κεφαλαίου που έχει καταβληθεί έχουν το δικαί- 

ωμα να ζητήσουν από τον αρμόδιο Πρόεδρο, σύμφωνα με 
όσα ορίζονται παραπάνω στην παρ. 8, έλεγχο της Εται¬ 
ρείας, αν από την όλη πορεία των εταιρικών υποθέσεων 
γίνεται πιστευτό ότι η διοίκηση των εταιρικών υποθέσεων 
δεν γίνεται όπως επιβάλλει η χρηστή και η συνετή διαχεί¬ 
ριση. 

10. Όσοι ζητούν τον έλεγχο των περιπτώσεων των πα¬ 
ραγράφων 8 και 9 πρέπει μέχρι τη λήψη της σχετικής από¬ 
φασης να τηρήσουν κατατεθειμένες στο Ταμείο Παρακα¬ 
ταθηκών και Δανείων ή στην Τράπεζα Ελλάδος ή σε οποι¬ 
αδήποτε άλλη αναγνωρισμένη Ελληνική τράπεζα τις 
μετοχές που τους παρέχουν το δικαίωμα να υποβάλλουν 
την αίτηση, και πάντως για διάστημα όχι μικρότερο των 
τριάντα (30) ημερών από την υποβολή της αίτησης. 

ΚΕΦΑΛΑΙΟ ΣΤ’ 

ΕΤΗΣΙΕΣ ΟΙΚΟΝΟΜΙΚΕΣ ΚΑΤΑΣΤΑΣΕΙΣ ΚΑΙ 
ΔΙΑΘΕΣΗ ΚΕΡΔΩΝ 

Άρθρο 35 
ΕΤΑΙΡΙΚΗ ΧΡΗΣΗ 

1. Η εταιρική χρήση είναι δωδεκάμηνης διάρκειας, αρ¬ 
χίζει στις 1 Ιανουάριου και λήγει στις 31 Δεκεμβρίου κάθε 
έτους. Εξαιρετικά η πρώτη χρήση αρχίζει από τη νόμιμη 
σύσταση της Εταιρείας (καταχώριση στο οικείο Μητρώο 
Α.Ε. της εγκριτικής απόφασης για τη σύσταση της Εται¬ 
ρείας) και λήγει στις 31 Δεκεμβρίου του 1998. 

2. Όταν λήξει η εταιρική χρήση, το Διοικητικό Συμβού¬ 
λιο επιμελείται τη σύνταξη των ετήσιων οικονομικών κα¬ 
ταστάσεων με βάση τις διατάξεις του καταστατικού και 
της νομοθεσίας. 

Άρθρο 36 

ΕΤΗΣΙΕΣ ΟΙΚΟΝΟΜΙΚΕΣ ΚΑΤΑΣΤΑΣΕΙΣ 

1. Στο τέλος κάθε χρήσης το Διοικητικό Συμβούλιο κλεί¬ 
νει τους λογαριασμούς, συντάσσει λεπτομερή απογραφή 
της περιουσίας της Εταιρείας και καταρτίζει τις ετήσιες 
οικονομικές καταστάσεις και την έκθεση διαχείρισης 
σύμφωνα με το Νόμο και ειδικότερα σύμφωνα με τις δια¬ 
τάξεις των άρθρων 42α, 42β, 42γ, 42δ, 42ε, 43, 43α, 43β, 
132 και 133 του Κ.Ν. 2190/1920, όπως τροποποιήθηκαν 
και ισχύουν. Οι ετήσιες οικονομικές καταστάσεις πρέπει 
να εμφανίζουν με απόλυτη σαφήνεια την πραγματική ει¬ 
κόνα της περιουσιακής διάρθρωσης, της χρηματοδοτι¬ 
κής θέσης καιτων αποτελεσμάτων χρήσης της Εταιρείας. 
Ειδικότερα το Διοικητικό Συμβούλιο υποχρεούται να κα¬ 
ταρτίζει σύμφωνα με τις πιο πάνω διατάξεις: α) τον Ισο¬ 
λογισμό, β) το λογαριασμό «Αποτελέσματα Χρήσης», γ) 
τον πίνακα διάθεσης αποτελεσμάτων και δ) το προσάρτη¬ 
μα. Οι ετήσιες οικονομικές καταστάσεις (ισολογισμός 
κλπ) υποβάλλονται για έγκριση στην τακτική Γενική Συνέ¬ 
λευση και συνοδεύονται α) από επεξηγηματική έκθεση 
του Διοικητικού Συμβουλίου, που πρέπει να παρέχει σαφή 
και πραγματική εικόνα της εξέλιξης των εργασιών και της 
οικονομικής θέσης της Εταιρείας και να περιέχει πληρο¬ 
φορίες για την προβλεπόμενη πορεία της Εταιρείας, 
όπως και τα οριζόμενα στο άρθρο 43α του Κ. Ν. 2190/1920 
όπως ισχύει και β) από την έκθεση των Ελεγκτών. 

2. Αντίγραφα των ετήσιων οικονομικών καταστάσεων με 


τις σχετικές εκθέσειςτου Διοικητικού Συμβουλίου καιτων 
Ελεγκτών, υποβάλλονται από την Εταιρεία στην αρμόδια 
Εποπτεύουσα Αρχή, είκοσι (20) τουλάχιστον ημέρες πριν 
από τη Γενική Συνέλευση. Ο Ισολογισμός της Εταιρείας, 
ο λογαριασμός «Αποτελέσματα Χρήσης»και ο πίνακας 
διάθεσης αποτελεσμάτων μαζί με το σχετικό πιστοποιητι¬ 
κό ελέγχου όταν προβλέπεται ο έλεγχος από Ορκωτούς 
Ελεγκτές δημοσιεύονται είκοσι (20) τουλάχιστον ημέρες 
πριν από τη συνεδρίαση της Γενικής Συνέλευσης, σύμ¬ 
φωνα με αυτά που ορίζονται στο Νόμο. 

3. Γ ια να ληφθεί από τη Γ ενική Συνέλευση έγκυρη από¬ 
φαση πάνω στις οικονομικές καταστάσεις που έχουν 
εγκριθεί από το Διοικητικό Συμβούλιο, πρέπει να έχουν 
υπογράφει από τρία διαφορετικά πρόσωπα: 

(α) τον Πρόεδρο του Διοικητικού Συμβουλίου ή τον ανα¬ 
πληρωτή του, 

(β) τονΔιευθύνοντα ή Εντεταλμένο Σύμβουλο και σε πε¬ 
ρίπτωση που δεν υπάρχει τέτοιος Σύμβουλος ή η ιδιότη¬ 
τά του συμπίπτει με εκείνη των ανωτέρω προσώπων, από 
ένα μέλος του Διοικητικού Συμβουλίου που ορίζεται από 
αυτό και 

(γ) τον υπεύθυνο για τη διεύθυνση του λογιστηρίου. 

Οι παραπάνω, σε περίπτωση διαφωνίας από πλευράς 
νομιμότητας του τρόπου κατάρτισης των οικονομικών κα¬ 
ταστάσεων, οφείλουν να εκθέτουν εγγράφως τις αντιρ¬ 
ρήσεις τους στη Γ ενική Συνέλευση. 

4. Οι ετήσιες οικονομικές καταστάσεις, αρχικές και οι 
τυχόν τροποποιημένες από τη Γενική Συνέλευση, εκτός 
από το προσάρτημα καθώς και το πιστοποιητικό ελέγχου 
της παρ. 4 του άρθρ.43βτου Κ.Ν. 2190/1920, υποβάλλο¬ 
νται σε δημοσιότητα σύμφωνα με τις διατάξεις των άρ¬ 
θρων 7α, 7β και 43βτου Κ.Ν. 2190/20: 

(α) σε μια ημερήσια πολιτική εφημερίδα που τηρεί τις 
προϋποθέσεις του άρθρου 3 του Ν.Δ. 3757/1957, όπως 
αυτό ισχύει, η οποία εκδίδεται στην Αθήνα και έχει ευρύ¬ 
τερη κυκλοφορία σ’ ολόκληρη τη χώρα, κατά την κρίση 
του Διοικητικού Συμβουλίου, 

(β) σε μια ημερήσια οικονομική εφημερίδα που πληροί 
τις προϋποθέσεις της παρ. 2 του άρθρου 26 του Κ.Ν. 
2190/1920, όπως ισχύει σήμερα, και 

(γ) στο τεύχος Ανωνύμων Εταιρειών και Εταιρειών Πε- 
ριωρισμένης Ευθύνης της Εφημερίδος της Κυβερνήσε- 
ως. 

5. Μέσα σε είκοσι (20) ημέρες από την έγκριση των οι¬ 
κονομικών καταστάσεων από την Τακτική Γενική Συνέ¬ 
λευση, μαζί με το επικυρωμένο αντίγραφο των πρακτικών 
της, που προβλέπεται από την παρ. 2 του άρθρου 26α του 
Κ.Ν. 2190/20, υποβάλλεται στην αρμόδια Εποπτεύουσα 
Αρχή και αντίτυπο αυτών. 

6. Αν η Εταιρεία έχει υποχρέωση να καταρτίζει ενοποιη¬ 
μένες οικονομικές καταστάσεις κατά το Π.Δ. 498/87, αυ¬ 
τές καταρτίζονται κατά τα άρθρα 90108 του Κ.Ν. 
2190/1920 και δημοσιεύονται κατά το άρθρο 109 αυτού. 

Άρθρο 37 
ΔΙΑΘΕΣΗ ΚΕΡΔΩΝ 

1. Καθαρά κέρδη της Εταιρείας είναι αυτά που προκύ¬ 
πτουν μετά την αφαίρεση από τα ακαθάριστα κέρδη που 
πραγματοποιήθηκαν, κάθε εξόδου, κάθε ζημίας, των απο- 

σβέσεων που ορίζει ο Νόμος ή το Διοικητικό Συμβούλιο 
ανάλογα με τη φθορά και την ανάλωση των εταιρικών 
πραγμάτων ή για τυχόν επισφαλείς απαιτήσεις της Εται¬ 
ρείας και κάθε άλλου εταιρικού βάρους. 

Τα καθαρά κέρδη της Εταιρείας διατίθενται ως εξής, με 
την επιφύλαξη των διατάξεων του άρθρου 44α του Κ.Ν. 
2190/20, που προστέθηκε από το άρθρο 37 του Π.Δ. 
409/1986: 

α) Αφαιρείται ποσοστό πέντε (5) τουλάχιστον στα εκα¬ 
τό (5%) για σχηματισμό τακτικού αποθεματικού κεφαλαί¬ 
ου. Η κράτηση αυτή παύει να είναι υποχρεωτική όταν σχη- 
ματισθεί τακτικό αποθεματικό κεφάλαιο ίσο με το ένα τρί¬ 
το (1/3) του εταιρικού κεφαλαίου. 

β) Κρατείταιτο απαιτούμενο ποσό για την καταβολή του 
πρώτου μερίσματος στους μετόχους που θα ανέρχεται 
σε έξη στα εκατό (6%) του εταιρικού κεφαλαίου που έχει 
καταβληθεί, σύμφωνα με το άρθρο 45 του Κ.Ν. 2190/1920 
σε συνδυασμό με τις διατάξεις του άρθρου 4 του ΑΝ 
148/1967 όπως αντικαταστάθηκε και ισχύει με το ΝΔ 
34/1968 και του άρθρου 1 του Ν. 876/79. 

γ) Εάν το τμήμα των κερδών που διανέμεται κατά τον 
παραπάνω τρόπο είναι μικρότερο του ποσού που αντι¬ 
στοιχεί σε ποσοστό τριάντα πέντε στα εκατό (35%) των 
καθαρών κερδών (μετά την αφαίρεση μόνο του τακτικού 
αποθεματικού), η Γενική Συνέλευση είναι υποχρεωμένη 
να διανείμει σε μετρητά μέρισμα που να αντιστοιχεί του¬ 
λάχιστον στο παραπάνω ποσοστό τριάντα πέντε στα εκα¬ 
τό (35%) των καθαρών κερδών μετά την αφαίρεση μόνο 
του τακτικού αποθεματικού. 

δ) Οι διατάξεις του προηγουμένου εδαφίου γ’ δεν εφαρ¬ 
μόζονται αν το αποφασίσει η Γ ενική Συνέλευση των μετό¬ 
χων με πλειοψηφία τουλάχιστον ογδόντα στα εκατό 
(80%) του εταιρικού κεφαλαίου που έχει καταβληθεί. Στην 
περίπτωση αυτή το μέρισμα που δεν διανέμεται, μέχρι το 
ποσοστό τουλάχιστον που προβλέπει το προηγούμενο 
εδάφιο κεφαλαιοποιείται και οι νέες μετοχές που εκδίδο- 
νται παραδίνονται στους δικαιούχους μετόχους. 

ε) Οι διατάξεις των εδαφίων γ’ και δ’ της παραγράφου 
αυτής δεν εφαρμόζονται εφόσον το αποφασίσει η Γ ενική 
Συνέλευση με πλειοψηφία ενενήντα πέντε στα εκατό 
(95%) τουλάχιστον του καταβλημένου εταιρικού κεφα¬ 
λαίου. 

στ) Το υπόλοιπο διατίθεται με απόφαση της Γ ενικής Συ¬ 
νέλευσης ή για διανομή προσθέτου μερίσματος στους με¬ 
τόχους ή για αύξηση του μετοχικού κεφαλαίου με την έκ¬ 
δοση νέων μετοχών, που παρέχονται στους μετόχους χω¬ 
ρίς πληρωμή, αντί για πρόσθετο μέρισμα, ή για 
σχηματισμό έκτακτου αποθεματικού ή για χορήγηση 
αμοιβών και ποσοστών στα μέλη του Διοικητικού Συμβου¬ 
λίου, τους Διευθυντές και άλλους υπαλλήλους της Εται¬ 
ρείας ή για μεταφορά στη νέα εταιρική χρήση. 

2. Το προς διανομή ποσό καταβάλλεται στους μετόχους 
μέσα σε δύο μήνες από την έγκριση από τη Γ ενική Συνέ¬ 
λευση των ετήσιων οικονομικών καταστάσεων. 

3. Οι μέτοχοι που δεν ζητούν έγκαιρα τα μερίσματα που 
τους ανήκουν δεν έχουν αξίωση τόκων υπερημερίας κατά 
της Εταιρείας. Τα μερίσματα που δεν ζητήθηκαν σε μια 
πενταετία από τότε που έγιναν απαιτητά παραγράφονται. 

4. Η διανομή προσωρινών μερισμάτων ή ποσοστών επι¬ 
τρέπεται μόνον εφόσον είκοσι (20) τουλάχιστον ημέρες 


πριν από αυτήν δημοσιευθεί λογιστική κατάσταση της 
εταιρικής περιουσίας σε κάποια ημερήσια εφημερίδα 
από αυτές που εκδίδονται στην Αθήνα και έχουν ευρύτε¬ 
ρη κυκλοφορία, κατά την κρίση του Διοικητικού Συμβου¬ 
λίου και στο Τεύχος Ανωνύμων Εταιριών και Εταιριών Πε- 
ριωρισμένης Ευθύνης της Εφημερίδας της Κυβέρνησης, 
και η λογιστική αυτή κατάσταση υποβληθεί στην αρμόδια 
Εποπτεύουσα Αρχή. Τα διανεμόμενα προσωρινά μερί¬ 
σματα δεν δύνανται να υπερβούν το ήμισυ (1/2) των κα¬ 
θαρών κερδών της λογιστικής κατάστασης. 

5. Κάθε ποσό που διανέμεται στους μετόχους κατά πα¬ 
ράβαση των άρθρων 44α, 45 και 46 του Κ.Ν.2190/1920 
επιστρέφεται από αυτούς που το εισέπραξαν αν η Εταιρία 
αποδείξει ότι οι μέτοχοι γνώριζαν, ή λαμβανομένων υπό¬ 
ψη των περιστάσεων, όφειλαν να γνωρίζουν ότι οι διανο¬ 
μές που έγιναν σ’ αυτούς δεν ήταν σύννομες. 

ΚΕΦΑΛΑΙΟ Ζ’ 

ΛΥΣΗ ΚΑΙ ΕΚΚΑΘΑΡΙΣΗ ΤΗΣ ΕΤΑΙΡΕΙΑΣ 
Άρθρο 38 

ΛΟΓΟΙ ΛΥΣΗΣ ΤΗΣ ΕΤΑΙΡΕΙΑΣ 

1. Η Εταιρεία λύεται: α) όταν λήξει χωρίς να παραταθεί 
προηγουμένως με απόφαση της Γενικής Συνελεύσεως η 
διάρκειάτης, β) με απόφαση της Γενικής Συνέλευσης που 
λαμβάνεται με απαρτία και πλειοψηφία, που προβλέπεται 
στο άρθρο 15 του παρόντος και γ) σε περίπτωση πτώχευ¬ 
σής της. 

2. Σε περίπτωση που το σύνολο των ιδίων κεφαλαίων 
της Εταιρείας όπως προσδιορίζονται στο υπόδειγμα ισο¬ 
λογισμού που προβλέπεται στο άρθρο 42γ του Κ.Ν. 
2190/1920, όπως τροποποιήθηκε από το ΠΔ 409/1986, γί¬ 
νει κατώτερο από το μισό (1/2) του μετοχικού κεφαλαίου, 
το Διοικητικό Συμβούλιο υποχρεούται να συγκαλέσει τη 
Γ ενική Συνέλευση μέσα σε προθεσμία έξι (6) μηνών από 
τη λήξη της χρήσης προκειμένου να αποφασίσει τη λύση 
της Εταιρείας ή την υιοθέτηση άλλου μέτρου. 

3. Η συγκέντρωση όλων των μετοχών σε ένα πρόσωπο 
δεν αποτελεί λόγο για τη λύση της Εταιρείας. 

4. Αν η Εταιρεία διαλυθεί επειδή παρήλθε ο χρόνος 
διάρκειάς της ή με απόφαση της Γ ενικής Συνέλευσης ή αν 
επέλθει συμβιβασμός ή αποκατάσταση κατά τις ισχύου- 
σες περί πτωχεύσεως διατάξεις, μετά την κήρυξή της σε 
κατάσταση πτωχεύσεως, μπορεί να αναβιώσει με απόφα¬ 
ση της Γενικής Συνελεύσεως, η οποία θα ληφθεί κατά τις 
διατάξεις του άρθρου 15 του παρόντος, εκτός αν άρχισε 
η διανομή της εταιρικής περιουσίας, οπότε αποκλείεται 
τέτοια απόφαση. 

Άρθρο 39 
ΕΚΚΑΘΑΡΙΣΗ 

1. Σε κάθε περίπτωση λύσης της Εταιρείας, εκτός της 
πτώχευσης, η Γενική Συνέλευση καθορίζει τον τρόπο της 
εκκαθάρισής της ορίζοντας τρεις (3) εκκαθαριστές και 
την αμοιβή τους. Για την περίπτωση της παραγράφου 
1(α) του προηγουμένου άρθρου χρέη εκκαθαριστού 
εκτελεί το Διοικητικό Συμβούλιο μέχρι το διορισμό των εκ¬ 
καθαριστούν από τη Γ ενική Συνέλευση. 

2. Ο διορισμός εκκαθαριστούν συνεπάγεται αυτοδίκαια 

την παύση της εξουσίας του Διοικητικού Συμβουλίου και 
την άσκηση των αρμοδιοτήτων του, των σχετικών με τις 
ανάγκες της εκκαθάρισης από τους εκκαθαριστές. 

3. α) Οι εκκαθαριστές είναι υποχρεωμένοι με την ανά¬ 
ληψη των καθηκόντων τους να κάνουν απογραφή της 
εταιρικής περιουσίας και να δημοσιεύσουν Ισολογισμό 
κατά τις διατάξεις της παραγράφου 4 του άρθρου 32 του 
παρόντος. Αντίγραφό του υποβάλλουν στην αρμόδια 
Εποπτεύουσα Αρχή. Την ίδια υποχρέωση δημοσίευσης 
έχουν κάθε χρόνο, ως και κατά την λήξη της εκκαθάρισης. 

β) Οι εκκαθαριστές αποφασίζουν με πλειοψηφία, έχουν 
δικαίωμα και υποχρέωση να κάνουν την ρευστοποίηση 
του ενεργητικού της Εταιρείας και να εξοφλήσουν το πα¬ 
θητικό της. Για το σκοπό αυτό η Γενική Συνέλευση τους 
παραχωρεί όλα τα δικαιώματα που απαιτούνται για απρό¬ 
σκοπτη εκτέλεση της εντολής τους. Επίσης με την έγκρι¬ 
ση της Γενικής Συνέλευσης μπορούν να κάνουν την εκ¬ 
ποίηση του ενεργητικού της Εταιρείας συνολικά. Το προ'ί- 
όντηςεκκαθαρίσεως, μετά την εξόφληση του παθητικού, 
ανήκει στους μετόχους, διανεμόμενο μεταξύ τους, κατά 
την αναλογία συμμετοχής τους στο καταβεβλημένο μετο¬ 
χικό κεφάλαιο. 

γ) Οι εκκαθαριστές πρέπει να περατώσουν, χωρίς κα¬ 
θυστέρηση, τις εκκρεμείς υποθέσεις της Εταιρείας, να 
μετατρέψουν σε χρήμα την εταιρική περιουσία, να εξο¬ 
φλήσουν τα χρέη της και να εισπράξουν τις απαιτήσεις 
αυτής. Μπορούν δε να ενεργήσουν και νέες πράξεις, εφό¬ 
σον με αυτές εξυπηρετούνται η εκκαθάριση και το συμ¬ 
φέρον της Εταιρίας. Οι εκκαθαριστές μπορούν επίσης να 
εκποιήσουντα ακίνητα της Εταιρείας, την εταιρική επιχεί¬ 
ρηση στο σύνολό της ή κλάδους αυτής ή μεμονωμένα πά¬ 
για στοιχεία της αλλά μετά την πάροδο τεσσάρων (4) μη¬ 
νών από τη λύση της. Εντός της προθεσμίας των τεσσά¬ 
ρων (4) μηνών από τη λύση της Εταιρείας, κάθε μέτοχος 
ή πιστωτής της Εταιρείας μπορεί να ζητήσει από το Μο¬ 
νομελές Πρωτοδικείο της έδρας της Εταιρείας, το οποίο 
δικάζει κατά τα άρθρα 739 επ. του Κώδικα Πολιτικής Δι¬ 
κονομίας, να καθορίσει την κατώτερη τιμή πώλησης των 
ακινήτων, κλάδων ή τμημάτων ή του συνόλου της Εται¬ 
ρείας, η απόφαση δε αυτού δεσμεύει τους εκκαθαριστές 
και δεν υπόκειται σε τακτικά ή ένδικα μέσα. 

δ) Οι εκκαθαριστές είναι υποχρεωμένοι να προσκαλούν 
τη Γενική Συνέλευση, ύστερα από αίτηση με ημερήσια 
διάταξη που υποβάλλουν οι μέτοχοι που εκπροσωπούντο 
1/20 του εταιρικού κεφαλαίου που έχει καταβληθεί. Η Γε¬ 
νική Συνέλευση συνέρχεται μέσα σε ένα μήνα από την 
υποβολή της παραπάνω αίτησης των μετόχων. 

4. Οι ετήσιες οικονομικές καταστάσεις καθώς και οι οι¬ 
κονομικές καταστάσεις πέρατος της εκκαθάρισης εγκρί- 
νονται από τη Γενική Συνέλευση. Κατ' έτος τα αποτελέ¬ 
σματα της εκκαθάρισης υποβάλλονται στη Γ ενική Συνέ¬ 
λευση των μετόχων με έκθεση των αιτίων τα οποία 
παρεμπόδισαν το τέλος της εκκαθάρισης. Μετά το πέρας 
της εκκαθάρισης, οι εκκαθαριστές καταρτίζουν τις τελι¬ 
κές οικονομικές καταστάσεις τις οποίες δημοσιεύουν στο 
Τεύχος Ανωνύμων Εταιρειών και Εταιρειών Περιωρισμέ- 
νης Ευθύνης της Εφημερίδας της Κυβερνήσεως, αποδί¬ 
δουν τις εισφορές των μετόχων και διανέμουν το υπόλοι¬ 
πο προϊόν της εκκαθάρισης της εταιρικής περιουσίας 


στους μετόχους, κατά το λόγο της συμμετοχής τους στο 
καταβεβλημένο μετοχικό κεφάλαιο. 

5. Το στάδιο της εκκαθάρισης δεν μπορεί να υπερβεί 
την πενταετία, από την ημερομηνία έναρξης της εκκαθά¬ 
ρισης, οπότε και η Εταιρία διαγράφεται από το μητρώο 
ανωνύμων εταιριών. Για τη συνέχιση της εκκαθάρισης πέ¬ 
ραν της πενταετίας απαιτείται ειδική άδεια της αρμόδιας 
Εποπτεύουσας Αρχής. Το στάδιο όμως της εκκαθάρισης 
δεν μπορεί σε καμία περίπτωση να υπερβεί τη δεκαετία. 

6. Στη διάρκεια της εκκαθάρισης η Γενική Συνέλευση 
διατηρεί όλα τα δικαιώματά της, όταν συνέρχεται, συζη- 
τεί και αποφασίζει σύμφωνα με τους όρους του καταστα¬ 
τικού και εγκρίνει τους λογαριασμούς και τους ισολογι¬ 
σμούς της εκκαθάρισης και αποφασίζει για την απαλλαγή 
των εκκαθαριστών από κάθε ευθύνη. 

7. Των Γενικών αυτών Συνελεύσεων προεδρεύει μέχρι 
να εκλεγεί οριστικός Πρόεδρος, ένας από τους εκκαθα- 
ριστές προσλαμβάνοντας γραμματέα ένα μέτοχο. 

8. Κάθε χρόνο υποβάλλονται στη Γενική Συνέλευση τα 
αποτελέσματα της εκκαθάρισης με έκθεση των αιτίων 
που εμπόδισαν την περάτωση της εκκαθάρισης. 

ΚΕΦΑΛΑΙΟ Η’ 

ΤΕΛΙΚΕΣ ΚΑΙ ΜΕΤΑΒΑΤΙΚΕΣ ΔΙΑΤΑΞΕΙΣ 
Άρθρο 40 

ΚΑΛΥΨΗ ΚΑΙ ΚΑΤΑΒΟΛΗ ΚΕΦΑΛΑΙΟΥ 

1. Το κατά το άρθρο 5 του καταστατικού αυτού μετοχι¬ 
κό κεφάλαιο της ιδρυομένης Ανωνύμου Εταιρείας δραχ¬ 
μών είκοσι εκατομμυρίων (20.000.000), διαιρούμενο σε 
δύο χιλιάδες (2000) μετοχές με ονομαστική αξία δραχμών 
δέκα χιλιάδες (10.000) η κάθε μία, αναλήφθηκε ολόκληρο 
και θα καταβληθεί τοις μετρητοίς αμέσως με τη νόμιμη 
σύσταση της Εταιρείας από τους εταίρους ως ακολού¬ 
θως: 

α) Η Ανώνυμη Εταιρεία με την επωνυμία «ΕΚΟ-ΕΛΛΗΝΙ- 
ΚΑ ΔΙΥΛΙΣΤΗΡΙΑ ΚΑΙ ΧΗΜΙΚΑ ΜΑΚΕΔΟΝΙΑΣ ΑΝΩΝΥΜΟΣ 
ΒΙΟΜΗΧΑΝΙΚΗ ΚΑΙ ΕΜΠΟΡΙΚΗ ΕΤΑΙΡΙΑ» αναλαμβάνει χί¬ 
λιες εννιακόσιες ενενήντα εννέα (1999) ονομαστικές με¬ 
τοχές συνολικής ονομαστικής αξίας δραχμών δέκα εννέα 
εκατομμυρίων εννιακοσίων ενενήντα χιλιάδων 
(19.990.000). 

β) Η Ανώνυμη Εταιρεία με την επωνυμία «ΕΛΛΗΝΙΚΑ 
ΚΑΥΣΙΜΑ ΟΡΥΚΤΕΛΑΙΑ ΑΝΩΝΥΜΟΣ ΒΙΟΜΗΧΑΝΙΚΗ ΚΑΙ 
ΕΜΠΟΡΙΚΗ ΕΤΑΙΡΙΑ» αναλαμβάνει μία (1) ονομαστική με¬ 
τοχή συνολικής ονομαστικής αξίας δραχμών δέκα χιλιά¬ 
δων (10.000). 

Άρθρο 41 

ΠΡΩΤΟ ΔΙΟΙΚΗΤΙΚΟ ΣΥΜΒΟΥΛΙΟ 

1. Το πρώτο Διοικητικό Συμβούλιο αποτελείται από πέ¬ 
ντε (5) μέλη και συγκεκριμένα: 

α) τον Κυριάκο ΠΑΠΑΙΩΑΝΝΟΥ του Κων/νου, Πολιτικό 
Μηχανικό, Αναπλ. Καθηγητή Πολυτεχνικής Α.Π.Θ., κάτοι¬ 
κο Θεσσαλονίκης (Κ. Ρωσσίδη 3, 546 55 Θεσ/νίκη), τόπος 
γεννήσεως Κιλκίς, έτοςγεννήσεως 1942, υπηκοότητα Ελ¬ 
ληνική, ΑΔΤΞ. 567065/5.5.1989/Α’ Α.Τ. Θεσ/νίκης, 

β) τον Μιχάλη ΓΕΩΡΓΑΝΤΟΠΟΥΛΟ του Αναστασίου, 
Πολιτικό Μηχανικό, κάτοικο Κηφισιάς Αττικής (Πεσμαζό- 

γλου 17, 145 61 Κηφισιά), τόπος γεννήσεως Αθήνα, έτος 
γεννήσεως 1940, υπηκοότητα Ελληνική, ΑΔΤ Π. 316624/ 
2.11.1989/Α.Τ. Κηφισιάς, 

γ) τον Αθανάσιο ΤΖΕΒΕΛΕΚΗ του Σάββα, Μηχανολόγο 
Μηχανικό, κάτοικος Θεσσαλονίκης (Καπαδοκίας 45, Κα¬ 
λαμαριά), τόπος γεννήσεως Κιλκίς, έτος γεννήσεως 1955, 
υπηκοότητα Ελληνική, ΑΔΤ Ζ. 969142/10.12.1972/ Τ.Α. 
Κιλκίς, 

δ) τον Νικόλαο ΤΣΑΡΑΠΑΤΣΑΝΗ του Σωτηρίου, Χημικό 
Μηχανικό, κάτοικο Γλυφάδας Αττικής (Οιδίποδος 7, 166 
75 Γλυφάδα), τόπος γεννήσεως Βασιλική Τρικάλων Θεσ¬ 
σαλίας, έτος γεννήσεως 1946, υπηκοότητα Ελληνική, 
ΑΔΤ ΛΓ’ Παράρτ. Ασφαλείας Αθηνών,. 

ε) τον Γεώργιο ΟΙΚΟΝΟΜΟΥ του Παντελή, μεταλλειο- 
λόγο μηχανικό, κάτοικο Αμαρουσίου Αττικής (Υψηλάντου 
29, 151 22 Μαρούσι), τόπος γεννήσεως Καλαμάτα, έτος 
γεννήσεως 1944, υπηκοότητα Ελληνική, ΑΔΤ Α. 367094/ 
1961/ΙΣΤ Παρ. Ασφ. Αθηνών. 

2. Η θητεία του πρώτου Διοικητικού Συμβουλίου αρχίζει 
με τη νόμιμη σύσταση της Εταιρείας και λήγει με την εκλο¬ 
γή του νέου Διοικητικού Συμβουλίου από την πρώτη τα¬ 
κτική Γενική Συνέλευση που θα συγκληθεί κατά τη διάρ¬ 
κεια του πρώτου εξαμήνου του έτους χίλια εννεακόσια 
ενενήντα εννέα (1999), εκτός εάν η Γενική Συνέλευση 
ανακαλέσει κάποια ή όλα τα μέλη νωρίτερα. 

ΑΡΘΡΟ 42 
ΠΡΩΤΟΙ ΕΛΕΓΚΤΕΣ 

1. Ελεγκτές για την πρώτη εταιρική χρήση διορίζονται: 

Τακτικοί οι: 

α. ο Γεώργιος ΓΙΑΝΝΟΥΛΗΣτου Νικολάου, Πτυχιούχος 
Α.Σ.Ο.Ε.Ε., κάτοικος Βριλισσίων, οδός Ομήρου αρ. 8, που 
γεννήθηκε στο Γαλάτσι Αττικής το έτος 1933, Ελληνικής 
υπηκοότητας, κάτοχος του υπ’ αριθμ. Ξ 441392/23.11.92 
Δελτίου Αστυνομικής Ταυτότητας του Παραρτήματος 
Ασφαλείας Καπανδριτίου, ΑΜ Αδειας Οικονομολογικού 
Επαγγέλματος 9996017176, 

β. ο Αναστάσιος ΔΕΛΗΔΑΚΗΣ του Εμμανουήλ, Πτυχι¬ 
ούχος Α.Σ.Ο.Ε.Ε. κάτοικος Γαλατσίου, οδός Εκάτης αρ. 
810, που γεννήθηκε στην Αθήνα το έτος 1948, Ελληνικής 
υπηκοότητας, κάτοχος του υπ’αριθμ. Λ 036110/3.4.1979 
Δελτίου Αστυνομικής Ταυτότητας του ΚΘ’ Παρ. Ασφ. 
Αθηνών, ΑΜ Αδειας Οικονομολογικού Επαγγέλματος 
99923208 

Αναπληρωματικοί οι: 

α. ο Μιχάλης ΠΑΝΑΓΙΩΤΙΔΗΣ του Βλαδιμήρου, Πτυχι¬ 
ούχος Α.Σ.Ο.Ε.Ε., κάτοικος Κηφισιάς οδός Κρήτης αρ.5, 
που γεννήθηκε στον Πειραιά, το έτος 1947, Ελληνικής 
υπηκοότητας, κάτοχος του υπ’αριθ. Η 641381/17.1.64 
Δελτίου Αστυνομικής Ταυτότητας του Ζ’ Αστυνομ. Τμή¬ 
ματος Αθηνών ΑΜ Αδειας Οικονομολογικού Επαγγέλμα¬ 
τος 999328240, 

β. ο Ιωάννης ΜΠΑΚΟΓΙΑΝΝΗΣτου Σπυρίδωνος, Πτυχι¬ 
ούχος Α.Σ.Ο.Ε.Ε. κάτοικος Αθηνών, οδός Αφροδίτης αρ. 
22, που γεννήθηκε στα Πυρά Φωκίδος το έτος 1956, Ελ¬ 
ληνικής υπηκοότητας, κάτοχος του υπ’ αριθ. Ρ 
130618/9.4.93 Δελτίου Αστυνομικής Ταυτότητας του 
Αστυνομ. Τμήματος Αγ. Παρασκευής, ΑΜ Αδειας Οικονο¬ 
μολογικού Επαγγέλματος 9996001956. 


2. Αμοιβή των Ελεγκτών που θα απασχοληθούν ορίζεται 
το ποσό των δραχμών εκατό χιλιάδων (100.000). 

Άρθρο 43 

Το καταστατικό αυτό περιορίζεται στη ρύθμιση των 
αντικειμένων που αξιώνει το άρθρο 2του Κ.Ν. 2190/1920, 
όπως ισχύει. Για όλα τα υπόλοιπα θέματα ισχύουν οι ρυθ¬ 
μίσεις του Κ.Ν. 2190/1920, όπως τροποποιήθηκε και ισχύ¬ 
ει. 

Άρθρο 44 

1. Μέχρις ότου ολοκληρωθεί η εκλογή του Διοικητικού 
Συμβουλίου και του Διευθύνοντος Συμβούλου κατά τα 
άρθρα 20 και 29 του παρόντος καταστατικού, η Εταιρία 
εξακολουθεί να διοικείται από το υφιστάμενο σήμερα Δι¬ 
οικητικό Συμβούλιο και Διευθύνοντα Σύμβουλο αντιστοί- 
χως και εφαρμόζονται οι πριν από τη παρούσα τροποποί¬ 
ηση σχετικές διατάξεις του καταστατικού που έχουν ως 
εξής: 

«α. Η Εταιρεία διοικείται από Διοικητικό Συμβούλιο το 
οποίο αποτελείται από πέντε (5) έως εννέα (9) μέλη. 

β. Τα μέλη του Διοικητικού Συμβουλίου εκλέγονται από 
τη Γ ενική Συνέλευση των μετόχων της Εταιρείας με από¬ 
φαση που λαμβάνεται με την προβλεπόμενη στο άρθρο 
14 του παρόντος απαρτία και πλειοψηφία. Τα μέλη του Δι¬ 
οικητικού Συμβουλίου προέρχονται είτε από τους μετό¬ 
χους της Εταιρείας, είτε από μη μετόχους. 

γ. Εάν μέλος του Διοικητικού Συμβουλίου της Εταιρείας 
παραιτηθεί ή πεθάνει ή αν για άλλο λόγο κενωθεί θέση 
ενός ή περισσοτέρων εκλεγέντων συμβούλων, οι υπόλοι¬ 
ποι εφόσον είναι τουλάχιστον τρεις (3), εκλέγουν προσω¬ 
ρινά αντικαταστάτη μέχρι την επόμενη Γ ενική Συνέλευση, 
η οποία εγκρίνει την εκλογή του. Οι πράξεις πάντως αυ¬ 
τών των μελών του Διοικητικού Συμβουλίου είναι έγκυρες 
και εάν ακόμη η Γενική Συνέλευση δεν εγκρίνει την εκλο¬ 
γή τους εκ των υστέρων. 

δ. Οι σύμβουλοι μέτοχοι ή μη μέτοχοι, είναι πάντοτε 
επανεκλέξιμοι και ελεύθερα ανακλητοί. 

ε. Στην πρώτη συνεδρίαση μετά την εκλογή του το Διοι¬ 
κητικό Συμβούλιο συνέρχεται και συγκροτείται σε σώμα 
και εκλέγει μεταξύ των μελών του, τον Πρόεδρο και εφό¬ 
σον επιθυμεί Αντιπρόεδρο και Γραμματέα. 

Το Διοικητικό Συμβούλιο εκλέγει ένα από τα μέλη του 
ως Διευθύνοντα Σύμβουλο της Εταιρείας. Ο Διευθύνων 
Σύμβουλος με την ιδιότητά του αυτή, ασκεί τη γενική δι¬ 
εύθυνση των εργασιώντης Εταιρείας, υπό τον έλεγχο του 
Διοικητικού Συμβουλίου, το οποίο μπορεί να αναθέτει σ’ 
αυτόν όλεςή μέροςτωνεξουσιώντου, με εξαίρεση τις πε¬ 
ριπτώσεις στις οποίες σύμφωνα με το Νόμο ή το κατα¬ 
στατικό απαιτείται συλλογική ενέργεια του Διοικητικού 
Συμβουλίου. Το αξίωμα του Προέδρου ή του Αντιπροέ¬ 
δρου και του Διευθύνοντος Συμβούλου δεν θεωρείται 
ασυμβίβαστο να συμπίπτει στο ίδιο πρόσωπο.» 

2. Θεωρείται ότι έχει ολοκληρωθεί η εκλογή του Διοικη¬ 
τικού Συμβουλίου για την εφαρμογή της προηγούμενης 
παραγράφου αν παρέλθει η προθεσμία του άρθρου 20 
παρ. 3 του παρόντος καταστατικού χωρίς να έχουν εκλε¬ 
γεί οι εκπρόσωποι των εργαζομένων που προβλέπει το 
ίδιο άρθρο. 

3. Το υφιστάμενο Διοικητικό Συμβούλιο, μέσα σε δύο 
μήνες από τη δημοσίευση στην Εφημερίδα της Κυβέρνη- 
σηςτης Υπουργικής Απόφασης που κατάτο άρθρο όγδοο 
του Ν. 2593/1998 εγκρίνει την παρούσα τροποποίηση του 
Καταστατικού της Εταιρείας, ειδοποιεί την πλέον αντι¬ 
προσωπευτική πρωτοβάθμια συνδικαλιστική οργάνωση 
των εργαζομένων για την εκλογή των εκπροσώπων των 
εργαζομένων που προβλέπειτο άρθρο 20 παρ. 2β του πα¬ 
ρόντος καταστατικού. Οι πιο πάνω εκπρόσωποι καταλαμ¬ 
βάνουν τις θέσεις τους στο Διοικητικό Συμβούλιο όταν η 


Γενική Συνέλευση εκλέξει τα νέα μέλη του Διοικητικού 
Συμβουλίου που προβλέπειτο άρθρο 20 παρ. 2α του πα¬ 
ρόντος Καταστατικού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουνίου 2002 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

ΝΙΚ. ΧΡΙΣΤΟΔΟΥΛΑΚΗΣ Α. ΤΣΟΧΑΤΖΟΠΟΥΛΟΣ 

Τ.Κ. 185 31 010 4135 228 

ΠΑΤΡΑ - Κορίνθου 327 - Τ.Κ. 262 23 (0610) 638 109 -110 

ΙΩΑΝΝΙΝΑ -Διοικητήριο Τ.Κ. 450 44 (06510) 87215 

ΚΟΜΟΤΗΝΗ - Δημοκρατίας 1 Τ.Κ. 691 00 (05310) 22 858 


ΛΑΡΙΣΑ - Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(0410)597449 
(06610) 89 127/89 120 
(0810) 396 223 

(02510) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυτο. 

• ΓιαταΦΕΚαπό 40 σελίδες και πάνω η τιμή προσαυξάνεται κατά 0,05 βυτο για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



ΕΙΙΚΟ 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαιΌ 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γογπ για δημοσιεύματα μετά το 1994 καθορίζεται σε 30 θυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το Ιπίβτηβί 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘΙΙΙΌ 

ΘΙΙΙΌ 

ΘϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 

- " 

Παράρτημα (Προκηρύξεις θέσεωνΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 θυτο ανα έτος παλαιοτητας και κατα τεύχος 




1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐθτηθΐ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




























